qundao/data-zh-poetry huggingface dataset:
仲彝奉其尊人安轩先生遗柩还浙诗以送之·其二
作者：樊增祥
朝代：清
体裁：七言律诗

十年游迹总成尘，蛩駏犹无尔我亲。小艇巾车常共载，绿杨红药自为邻。中年以往还多事，同调于今复几人。依旧竹林行乐地，不堪垂涕送双轮。
仲彝见示令弟子珍同年金黁词题后
作者：樊增祥
朝代：清
体裁：七言律诗

楼台七宝太玲珑，金碧檀栾语自工。入乐当为玉方响，在花应谥锦薰笼。紫云曲奏诸天上，绛雪丹成九转中。记否玉田傅圣解，好教质实变清空。
仲春彰德道中计越中朋好当已渡海遂有是作
作者：樊增祥
朝代：清
体裁：七言律诗

西园飞盖复谁同，惟见清流绕故宫。忽忆仙舟沧海上，手提金埒紫尘中。相思邺下多芳草，往事燕山有雪鸿。此去要偿离别恨，酒楼泥饮对东风。
传言玉女·前题
作者：樊增祥
朝代：清
体裁：词

醉尉销金，负了绮窗晴雪。谢娘心事，在煎茶解渴。春梦唤醒，那是潇湘根叶。红兰移浦，了无颜色。几许伤心，隔银屏、似远别。旧题团扇，倚香怀尚热。青青柳枝，总被他人轻折。今生长似，柳梢残月。
侍香金童·调子珍二解
作者：樊增祥
朝代：清
体裁：词

细雨墙东，一树樱桃湿。正玉骨、单衣花下立。酒绵红来无气力。强起煎茶，旋闻索蜜。忏他生、化作频伽长比翼。便万本、心经书也值。丝绣观音悬素壁。暮暮朝朝，与卿合十。
保定臬署酬仲丹见赠
作者：樊增祥
朝代：清
体裁：七言律诗

剪灯曾记鄂王城，杜子今来赋北征。夺我凤池还共惜，逢君燕市若为情。惊心岁暮仍羁旅，屈指穷交半死生。莫负东来淹恋意，咬春拚与尽深觥。
倦寻芳·积雨初晴，春暄极美，独步至绿萝溪上，归赋此词
作者：樊增祥
朝代：清
体裁：词

紫桐细乳，黄鸟轻飞，春丽如画。约略溪桥，总有倩红相亚。细柳腰身轻似燕，小桃颜色娇于马。更东来，问经过多少，曲台花榭。已负了、南园佳约，西竺香期，芳事都罢。甚处惊鸿，也似浣纱娴雅。照影羞临春水曲，避人遥在垂杨下。谢东风，那边来，暗飘衣麝。
倪三司马刻鹄图
作者：樊增祥
朝代：清
体裁：古风

望江太史今名族，出领荆州佩铜竹。丰采常为郡吏矜，经籯分授诸郎读。大儿十八何英英，小儿七岁知书名。政暇从容作庭诰，笑看玉树双峥嵘。令弟江南印鸿爪，回头苦忆西堂好。花发年年在渚宫，诗成夜夜生春草。閒呼骥子理巾箱，更试聪明蜡凤皇。馈食别开修竹院，赌棋还碎紫丝囊。西园盛夏张清宴，总角荷衣俱婉娈。手写扶风诚子书，南牙图障开生面。教儿当学龙伯高，苦心学杜嗟徒劳。好看画像知吾意，手结香缨戒汝曹。伏波智鉴居人上，晚年犹被明珠谤。何况严敦并少年，雌黄当世谁能让。此意由来善自谋，保身明哲复何忧。甘随人后为龙尾，莫笑臣痴似虎头。知君少读文渊传，志节平生同大半。曾看群盗起朱鸢，亦散千金趍陇汉。神武中兴罢枕戈，据鞍心事久蹉跎。空嗟朱勃成名早，犹恐梁松近日多。即今无事居官阁，日涉西园从两鹤。花萼楼中枕簟长，竹林队里琴樽乐。画里看君鬓未秋，泽车款段亦风流。旁人未识平生志，错认当年马少游。
倪荆州新画山水行障为施大赋
作者：樊增祥
朝代：清
体裁：古风

芙蓉十二生屏几，亭亭坐见青霞起。举头明月在高峰，捲幔惊风动江水。使君善画得画理，云林家法毋乃是。政暇跌宕弄烟墨，南楼山色交清绮。虚堂五月思衣裘，萧萧竹柏环清秋。飞崖直下一千尺，涌起丹翠开层楼。桥梁俯视知无地，杖藜一客耽清泌。热恼全无缨冕情，萧閒始识林泉意。君家近对匡庐峰，西南秀色多葱茏。金光绛气入房户，卧闻瀑布鸣天风。我生笃志爱林壑，五岳劣已窥衡嵩。朝来读画不忍释，游目恍与庐山逢。施君好道师辟谷，诛茅拟结山中屋。石梁老翁不避人，饮尔玉浆须一斛。
偶樵为张樵野观察作郎官春泛图属题·其一
作者：樊增祥
朝代：清
体裁：七言绝句

使君花底唱驺回，对阁参差列嶂开。欲试烟波亭下水，自携瓢笠渡江来。
偶樵为张樵野观察作郎官春泛图属题·其三
作者：樊增祥
朝代：清
体裁：七言绝句

一带花林雨歇初，画中髣髴见精庐。荒烟如梦杨花晚，寂寞青山谢朓居。
偶樵为张樵野观察作郎官春泛图属题·其二
作者：樊增祥
朝代：清
体裁：七言绝句

供奉来游迹已陈，流觞重泛碧湖春。山灵不识何官府，天宝而还第二人。
偶樵为张樵野观察作郎官春泛图属题·其四
作者：樊增祥
朝代：清
体裁：七言绝句

曾记归舟泊汉南，强携蛮榼眺晴川。柳丝荷盖垂垂老，五月陂塘水接天。
入都呈李慈铭爱伯先生
作者：樊增祥
朝代：清
体裁：七言律诗

郎官平揖对三台，朝论多闻惜此才。积雨掩关尘梦少，幽禽啼竹好春来。明时献赋趋金马，花下翻书检玉杯。争怪故山猿鹤怨，独因红药恋丰台。
八六子 其一 病起视小园花药，漫成此解
作者：樊增祥
朝代：清
体裁：词

绕芳丛。好春蓝尾，依然昨夜东风。甚过卯不教温酒，经旬忘了梳头，雨中病中。韶华百五犹浓。药带密围金缕，榴巾暗蹙香红。问几许、春愁便如春水，绿窗纱换，素筝尘掩，可禁小满余寒似剪，初三斜月如弓。粉墙东。流莺比人更慵。
八六子 其三 送春
作者：樊增祥
朝代：清
体裁：词

恁匆匆。送春归去，垂杨不系青骢。又砚北轻沾粉絮，市南初卖樱桃，百花已空。新来事事都慵。禅榻自怜华鬓，妆台忘画眉峰。可奈是、朝晴暮阴天气，燕啼莺妒，翠围红舞，谁能禁断连昌夜雨，勾留馺娑春风。曲栏东。将离一花更红。
八六子 其二 夜坐闻雨
作者：樊增祥
朝代：清
体裁：词

尽潇潇。画檐鸣玉，无眠又过今宵。早鹤禁催残银箭，魫窗深掩红罗，夜香罢烧。曲屏风底无聊。敲落琴边松子，滴穿纸样芭蕉。甚未到、秋来杜陵先瘦，楚衣香润，越瓯汤嫩，那堪鬓已丝时览镜，酒初醒处闻箫。怕明朝。销魂柳边一桥。
八六子 其四 初夏阴晴无定，垂垂丝雨，帘幕生寒。薄晚坐鲽舫中，芍药始开，不胜娇媠，倚此慰之
作者：樊增祥
朝代：清

送春归。乍寒还暖，凄凄已入黄梅。看小草新书团扇，单衣犹怯轻？，雨晴并佳。髹盆芍药初开。春后才纡金带，花中独领黄扉。又却是、东风猛吹帘竹，玉垆烟冷，脸波红润，定知妃子频添酒晕，香山长有诗来。且徘徊。留看月中玉杯。
八六子 其四 初夏阴晴无定，垂垂丝雨，帘幕生寒。薄晚坐鲽舫中，芍药始开，不胜娇媠，倚此慰之
作者：樊增祥
朝代：清
体裁：词

送春归。乍寒还暖，凄凄已入黄梅。看小草新书团扇，单衣犹怯轻𦄢，雨晴并佳。髹盆芍药初开。春后才纡金带，花中独领黄扉。又却是、东风猛吹帘竹，玉垆烟冷，脸波红润，定知妃子频添酒晕，香山长有诗来。且徘徊。留看月中玉杯。
八六子·子丹将入吴，倚此为赠
作者：樊增祥
朝代：清
体裁：词

黯秋山，数声啼宇，落红又送行舟。甚竹外桃花全放，水边红豆都生。峭寒未收。春江曲曲东流。拾翠漫寻南浦，折梅好下西洲。待拣取蘋花，殷勤赠与，草香波嫩，路绵天晚，惟余侧帽依依望远，含情脉脉登楼。莫勾留。归时翠梧报秋。
八六子·春日有忆，和淮海韵
作者：樊增祥
朝代：清
体裁：词

绕花亭。露苔犹湿，篱边晚笋才生。甚燕去蹴开帘蒜，莺来踏动铃绦，雪猧梦惊。十三袅袅婷婷。红豆圆来如意，垂杨生便多情。似恁地、轻柔便如花蕊，浴兰天气，浣衣年纪，忍忘鹦鹉帘前细语，樱桃树下新晴。尽销凝。弓弓画廊屧声。
八六子·梦兰校书过访萧斋，感而有述
作者：樊增祥
朝代：清
体裁：词

玉亭亭。步虚吹下，风前翠袖寒生。自深柳书堂见后，浣花香径重来，绿窗梦惊。十三楼上娉婷。旧曲已非金缕，秋娘犹是多情。算别来经过，几重桑海，宝钗书断，小桃门掩。如今楚润，年华渐晚，吴城泪眼才晴。共消凝。茶声竹声佩声。
八六子·病起视小园花药，漫成此解
作者：樊增祥
朝代：清

绕芳丛。好春蓝尾，依然昨夜东风。甚过卯不教温酒，经旬忘了梳头，雨中病中。韶华百五犹浓。药带密围金缕，榴巾暗蹙香红。问几许、春愁便如春水，绿窗纱换，素筝尘掩，可禁小满余寒似剪，初三斜月如弓。粉墙东。流莺比人更慵。尽潇潇。画檐鸣玉，无眠又过今宵。早鹤禁催残银箭，魫窗深掩红罗，夜香罢烧。曲屏风底无聊。敲落琴边松子，滴穿纸样芭蕉。甚未到、秋来杜陵先瘦，楚衣香润，越瓯汤嫩，那堪鬓已丝时览镜，酒初醒处闻箫。怕明朝。销魂柳边一桥。恁匆匆。送春归去，垂杨不系青骢。又砚北轻沾粉絮，市南初卖樱桃，百花已空。新来事事都慵。禅榻自怜华鬓，妆台忘画眉峰。可奈是、朝晴暮阴天气，燕啼莺妒，翠围红舞，谁能禁断连昌夜雨，勾留馺娑春风。曲栏东。将离一花更红。送春归。乍寒还暖，凄凄已入黄梅。看小草新书团扇，单衣犹怯轻？，雨晴并佳。髹盆芍药初开。春后才纡金带，花中独领黄扉。又却是、东风猛吹帘竹，玉垆烟冷，脸波红润，定知妃子频添酒晕，香山长有诗来。且徘徊。留看月中玉杯。
八声甘州
作者：樊增祥
朝代：清
体裁：词

剪生绡一段粉云垂，远山敛秋眉。隔红栏几曲，愁人影子，祇在楼西。休画断肠烟柳，休写断肠词。无限斜阳好，好处谁知。须信桑榆未晚，试近来筋力，笑上扶梯。又一行新雁，飞与落霞齐。算人间、飞腾暮景，是天怜、幽草晚晴时。还停待、夜珠明月，莫遣来迟。
八月二日仲彝招集天王寺和爱伯师韵时汝翼子珍将赴津门予亦有保阳之役
作者：樊增祥
朝代：清
体裁：七言律诗

西来爽气扑帘钩，胜日看山踞上头。楼殿参差争碧落，风烟黯淡入清秋。暂携绿酒寻前迹，肯待黄花续后游。一唱骊驹即千里，不堪裙屐此夷犹。
八月朔日送客天宁寺晚归有作
作者：樊增祥
朝代：清
体裁：五言律诗

送客城南寺，嘉辰此盍簪。傍花寻井脉，酌酒对藤阴。紫翠诸峰色，阑干万里心。残阳和晚磬，天际互光音。
公车一首赠陈陶二子
作者：樊增祥
朝代：清
体裁：七言律诗

公车待诏诣明光，广术纵横服乘黄。梁苑雪深还寂寞，中嵩云起尽飞扬。春风有力舒桃李，秋水无何贡玉堂。闻道建章增旧制，可无词客赋长杨。
六丑·上春多雨，霃阴如墨，园梅五株，开已烂熳。赋此寄节庵、子培
作者：樊增祥
朝代：清
体裁：词

待铜街试马，奈海上、层阴如墨。翠楼望春，东风无气力。柳未全碧。昨夜红栏雨，便如新酒，试小槽珠滴。平明满地苍苔积，有鹤知寒，无莺咒湿。蓬门望穿双屐。向茶烟歇后，凝伫佳客。园梅都坼，驻芳晖几日。掩映修篁外，绯间白。疏香暗度帘隙，好殷勤赠与，绿华条脱。当华处、魫窗明密，无奈是，十日春寒琐梦，损卿颜色。团圞月、又照灯夕。看近来、蓟北江南岸，花交玉接。
六丑·春闺，用梦窗韵
作者：樊增祥
朝代：清
体裁：词

又东风度柳，绮阁暖、花铃惊掣。玉凫半温，金麸明又灭。养艳时节。窣地流苏影，海棠犹睡，莫绣帷轻揭。娇莺惊梦春衾热，慢拢鬟丝，徐揉眼缬。红房早弥鸳阙。笑江梅孤另，玉骨寒彻。香阶雨歇，玩新蒲似发。莫学将离草，长送别。瑶函托与啼鴂，媵一钩琴爪，半弓莲袜。红窗外、花阴清绝。空自惜、录曲阑干，独倚不如圆月。黄昏近、风弄梨雪。甚玉釭、故恼春人意，双花暗结。
六丑·海上楼居晴望
作者：樊增祥
朝代：清
体裁：词

又柔云做暖，荡隔岸、青山一发。望春早来，春来如箭筈。疾趁残腊。且日高楼上，钿梅飘粉，上画帘金押。神州祇在阑干北，瘴解朱鸢，江澄绿鸭。长第草心红茁。便青青一路，直到天末。鱼书难达，盼金扉琐闼。万点伤春泪，融绛蜡。愁心自写瑶札，怕钗声坠燕，玉瘢添獭。前宵雨、暗沾花靥，浑不是，玉女投壶一笑，泪珠承睫。沧桑事、总付庄蝶。问水云、倒戴黄冠去，何年结煞。
六月二十八日同再同骑驴出西便门至钓鱼台观荷
作者：樊增祥
朝代：清
体裁：古风

局居畏烦署，结夏贪嬉娱。揽衣西门去，千钱贳两驴。西郊多嘉树，大半楸与梧。屈曲穿树行，清风吹我襦。迤逦渡石梁，高台当路隅。前临百弓水，明镜生芙蕖。霞为波上锦，露为盘中珠。我生堕尘海，日夕思江湖。何期清冷渊，苏此沙中鱼。艇子何处来，先为莫愁租。微风忽引去，佩玉鸣徐徐。我时憩堤上，软草承跏趺。举头荫垂杨，俯视临清渠。相发鸣深喟，缨冕宁非愚。夏日苦不长，夕晖挂林于。溪翁鬻菱角，归为儿女需。荷花不用摘，染香盈衣裾。
六月十四日移寓横街圆通道院简伯循再同惠生可庄诸君
作者：樊增祥
朝代：清
体裁：七言律诗

琴帙萧然共一车，道人留客启精庐。南洼水碧差宜茗，六月松凉可荫书。好为青牛徵故事，自怜白鹤有新居。故人不隔东西巷，风雨能来一起予。
兰陵王 其一 寒夜有寄
作者：樊增祥
朝代：清

凤城侧。茜袖谁家擪笛。纹窗静、深掩翠绡，窥户琼蟾堕西北。沈烟锁屈戌，香息，郎衣染得。东廊畔、纤屧去来，隐约莲？印苔隙。相思又今夕。谩点逗心犀，拂掠须漆。冬花盦里填词客。任翠羽双啅，绮琴三弄，玉梅才放二分白。早飞上宫额。脉脉。熨瑶席。奈绣被寒深，薄酒无力。绿枨细掐连环百。待密寄罗帕，玉纤亲擘。来朝相见，述昨梦，杏靥赤。
兰陵王 其一 寒夜有寄
作者：樊增祥
朝代：清
体裁：词

凤城侧。茜袖谁家擪笛。纹窗静、深掩翠绡，窥户琼蟾堕西北。沈烟锁屈戌，香息，郎衣染得。东廊畔、纤屧去来，隐约莲𨇯印苔隙。相思又今夕。谩点逗心犀，拂掠须漆。冬花盦里填词客。任翠羽双啅，绮琴三弄，玉梅才放二分白。早飞上宫额。脉脉。熨瑶席。奈绣被寒深，薄酒无力。绿枨细掐连环百。待密寄罗帕，玉纤亲擘。来朝相见，述昨梦，杏靥赤。
兰陵王 其一 寒夜有寄
作者：樊增祥
朝代：清

凤城侧。茜袖谁家擪笛。纹窗静、深掩翠绡，窥户琼蟾堕西北。沈烟锁屈戌，香息，郎衣染得。东廊畔、纤屧去来，隐约莲𨇯印苔隙。脉脉。熨瑶席。奈绣被寒深，薄酒无力。绿枨细掐连环百。待密寄罗帕，玉纤亲擘。来朝相见，述昨梦，杏靥赤。
兰陵王 其二 次韵代答
作者：樊增祥
朝代：清
体裁：词

枕屏侧。小玉催人弄笛。翻一曲、桃叶艳歌，恰似江南望江北。凭栏酉到戌，删却，黄昏也得。瑶阶静、梅萼半开，逗引疏香绣帘隙。含颦几朝夕。且暗掐经珠，轻拭琴漆。芳心早许梁园客。好佩玉双赠，镜菱双照，鸳鸯成就到头白。忍蹙损莲额。脉脉。展兰席。叹刻画朝云，抛尽心力。春宵一刻黄金百。待烛下重见，凤团亲擘。教郎须记，绣枕畔，泪尚赤。
兰陵王 其二 次韵代答
作者：樊增祥
朝代：清

枕屏侧。小玉催人弄笛。翻一曲、桃叶艳歌，恰似江南望江北。凭栏酉到戌，删却，黄昏也得。瑶阶静、梅萼半开，逗引疏香绣帘隙。脉脉。展兰席。叹刻画朝云，抛尽心力。春宵一刻黄金百。待烛下重见，凤团亲擘。教郎须记，绣枕畔，泪尚赤。
兰陵王·午诒赋此调寄宝生，奉同一首，后阕为薛四发也
作者：樊增祥
朝代：清
体裁：词

海天碧。春雨江南送客。离筵畔，红杏满枝，转盼新烟过寒食。衡阳雁向北，不带湘人尺帛。春申浦，波嫩草香，犹认骄骢旧行迹。高斋未寥寂，纵不见韦三，犹见秦七。碧桃花下黄藤席。还睥睨当世，酌商千古，西窗残烛一剪蜜，替垂泪何益。今夕是何夕。且近倚吴歌，遥和湘瑟，吹笙露下双鬟湿。自薄倖归去，懒亲钗泽。明珠为泪，共夜雨，枕畔滴。
兰陵王·寒夜有寄
作者：樊增祥
朝代：清

凤城侧。茜袖谁家擪笛。纹窗静、深掩翠绡，窥户琼蟾堕西北。沈烟锁屈戌，香息，郎衣染得。东廊畔、纤屧去来，隐约莲？印苔隙。相思又今夕。谩点逗心犀，拂掠须漆。冬花盦里填词客。任翠羽双啅，绮琴三弄，玉梅才放二分白。早飞上宫额。脉脉。熨瑶席。奈绣被寒深，薄酒无力。绿枨细掐连环百。待密寄罗帕，玉纤亲擘。来朝相见，述昨梦，杏靥赤。枕屏侧。小玉催人弄笛。翻一曲、桃叶艳歌，恰似江南望江北。凭栏酉到戌，删却，黄昏也得。瑶阶静、梅萼半开，逗引疏香绣帘隙。含颦几朝夕。且暗掐经珠，轻拭琴漆。芳心早许梁园客。好佩玉双赠，镜菱双照，鸳鸯成就到头白。忍蹙损莲额。脉脉。展兰席。叹刻画朝云，抛尽心力。春宵一刻黄金百。待烛下重见，凤团亲擘。教郎须记，绣枕畔，泪尚赤。
兰陵王·灞桥感柳，用清真韵
作者：樊增祥
朝代：清

晚烟直。桥下罗纹水碧。长亭柳、曾系玉骢，金缕依依可怜色。咸秦岂异国，人识新丰倦客。东风里，一搦楚腰，抱月飘烟不盈尺。恻恻。绮愁积。似摇落江潭，一样凄寂。花开陌上春无极。奈拗颈桥畔，数声风笛。春闺红泪，共夜雨，枕上滴。
兰陵王·灞桥感柳，用清真韵
作者：樊增祥
朝代：清
体裁：词

晚烟直。桥下罗纹水碧。长亭柳、曾系玉骢，金缕依依可怜色。咸秦岂异国，人识新丰倦客。东风里，一搦楚腰，抱月飘烟不盈尺。騕袅去无迹，叹不似江南，长见帆席。华林嫩叶春虫食。随渭水东去，岳莲西指，雨迎烟送四五驿，直青到河北。恻恻。绮愁积。似摇落江潭，一样凄寂。花开陌上春无极。奈拗颈桥畔，数声风笛。春闺红泪，共夜雨，枕上滴。
再题三解·其一
作者：樊增祥
朝代：清
体裁：七言绝句

渐觉春来带孔移，育长生是有情痴。爱河浅水桃花色，莫为离人照鬓丝。
再题三解·其三
作者：樊增祥
朝代：清
体裁：七言绝句

小桃才著淡胭脂，一集金荃手自持。少个吴娃十三四，为移银烛照填词。
再题三解·其二
作者：樊增祥
朝代：清
体裁：七言绝句

费尽灯前百种思，悼亡伤逝苦禁持。十年无限销魂意，尽在空楼抱影时。
冬夜喜栗园见过因留共榻论养生之术
作者：樊增祥
朝代：清
体裁：七言律诗

走马东还渐老苍，故人寒夜共相羊。手龟自秘千金药，睡鸭閒烧五木香。便了尚能供客馔，摩登何计扰僧床。与君互證长生诀，尸解由来最下方。
冬日山行绝句·其一
作者：樊增祥
朝代：清
体裁：七言绝句

雪地敲门借火烘，松皮烧火芋魁红。行人争及田家乐，细布香杭过一冬。
冬日山行绝句·其七
作者：樊增祥
朝代：清
体裁：七言绝句

阴岩雪水下粼粼，马汗如霜冻满身。多少居民穷谷里，不知人世有阳春。
冬日山行绝句·其三
作者：樊增祥
朝代：清
体裁：七言绝句

老圃霜浓菜甲肥，瓦盆盛雪冻黎祁。一蔬一饭皆真味，移入官厨便不宜。
冬日山行绝句·其二
作者：樊增祥
朝代：清
体裁：七言绝句

咽咽腊鼓闹冬晴，芦菔生儿半带英。岁晚家家接新妇，红姜紫菜称调羹。
冬日山行绝句·其五
作者：樊增祥
朝代：清
体裁：七言绝句

雪路旁连板木溪，家家插竹补烟篱。山中不识鱼虾贵，伏弩寒林射果狸。
冬日山行绝句·其八
作者：樊增祥
朝代：清
体裁：七言绝句

露堠霜桥取次看，冰天裤褶不离鞍。何须更饮长城马，才向人间说苦寒。
冬日山行绝句·其六
作者：樊增祥
朝代：清
体裁：七言绝句

路转峰回十八湾，两山狭处水潺潺。旅人亦有还家梦，不出丹崖翠嶂间。
冬日山行绝句·其四
作者：樊增祥
朝代：清
体裁：七言绝句

牧儿生小住山家，冬学閒时乐事赊。雪后不知溪路断，倒骑牛背看梅花。
减兰·月下闻雁
作者：樊增祥
朝代：清
体裁：词

流光如箭。月满西楼闻过雁。雁是书邮。月也随伊到陇头。月吾问汝。香雾云鬟无恙否。雁汝来前。红到花中老少年。
减字木兰花 其一 城南试马作
作者：樊增祥
朝代：清

踏青来早。韦杜城南烟树晓。绿骏巴？。不费珊瑚七宝鞭。杏鞯微涴。滑滑春泥酥雨过。软绿氍氍。芳草天涯何处无。
减字木兰花 其一 城南试马作
作者：樊增祥
朝代：清
体裁：词

踏青来早。韦杜城南烟树晓。绿骏巴𩥄。不费珊瑚七宝鞭。杏鞯微涴。滑滑春泥酥雨过。软绿氍氍。芳草天涯何处无。
减字木兰花 春夜雨中二解 其三
作者：樊增祥
朝代：清
体裁：词

客魂销否。湿尽连昌宫畔柳。画褥温温。几剪灯花却四更。瑶琴绿绮。中有潇湘无限意。等是天涯。何独江南负杏花。
减字木兰花·其二
作者：樊增祥
朝代：清
体裁：词

花前回首。元夜笙歌元夜酒。底处销魂。二月垂杨二月莺。杨枝解舞。走马章台常见汝。莺也能歌。手把双柑唤奈何。
减字木兰花·其五
作者：樊增祥
朝代：清
体裁：词

眉纤腰细。可是媚楼香扇坠。娇倩人扶。侥倖青衫惹唾珠。试宽罗结。一段仙肌姑射雪。背转银缸。瞒过钗头小凤皇。
减字木兰花·其四
作者：樊增祥
朝代：清
体裁：词

此何声也。迤逦冰河过铁马。鼓打花奴。错落瑛盘大小珠。香篝素被。打点今宵安稳睡。无奈芭蕉。故学钗声枕畔敲。
减字木兰花·城南试马作
作者：樊增祥
朝代：清

踏青来早。韦杜城南烟树晓。绿骏巴？。不费珊瑚七宝鞭。杏鞯微涴。滑滑春泥酥雨过。软绿氍氍。芳草天涯何处无。花前回首。元夜笙歌元夜酒。底处销魂。二月垂杨二月莺。杨枝解舞。走马章台常见汝。莺也能歌。手把双柑唤奈何。客魂销否。湿尽连昌宫畔柳。画褥温温。几剪灯花却四更。瑶琴绿绮。中有潇湘无限意。等是天涯。何独江南负杏花。此何声也。迤逦冰河过铁马。鼓打花奴。错落瑛盘大小珠。香篝素被。打点今宵安稳睡。无奈芭蕉。故学钗声枕畔敲。眉纤腰细。可是媚楼香扇坠。娇倩人扶。侥倖青衫惹唾珠。试宽罗结。一段仙肌姑射雪。背转银缸。瞒过钗头小凤皇。
凤凰台上忆吹箫
作者：樊增祥
朝代：清
体裁：词

粉镜全抛，衣香尽灭，更无梦到楼西。为道潘郎文采，渐减当时。惟有年年今夜，多情月、长照虚帷。尘封处，犹余锦瑟，长与人齐。天涯又逢肠断，正晚花庭榭，萤点罗衣。香篆里、初温玉茗，小荐红栀。惆怅十三年事，无人觉、鬓已成丝。绳河转，移灯别谱秋词。
凤箫吟
作者：樊增祥
朝代：清
体裁：词

飐桐花、么鸾最小，谁抛十斛明珠。郑樱桃再世，艳歌回雪，更腻手搓酥。舞台花乱落，效鸳鸯、模样无殊。是照水惊鸿，较他洛浦何如。扶疏。小巢芳树，惯曾留住金耳华车。紫茸茵并坐，玉莲杯共饮，花底相于。宋家红杏死，甚青衣、不负尚书。剩此夕、缠头百万，重上氍毹。
出都
作者：樊增祥
朝代：清
体裁：七言绝句

客去高楼酒尚温，淋浪清泪互衣痕。马头一片长安月，照过芦沟总断魂。
初三日公饯辛楣于塔射山房同爱伯师敦夫汝翼蕖城子常
作者：樊增祥
朝代：清
体裁：五言律诗

巾恰师兼友，暄凉昨异今。塔光浮白日，山翠暧秋阴。高会良须惜，离忧傥可任。勿忘楚人意，纕佩在衣襟。
初夏江楼即事呈荫田员外
作者：樊增祥
朝代：清
体裁：七言律诗

隐几焚香意有馀，仙人故是好楼居。眼明尽日观流水，手倦经时校异书。宿鸟哢晴茶户喜，新樱上市酒人疏。劝君且尽辛家酿，四月江城画不如。
初夏苦雨适子珍以雨中感怀诗见寄因次其韵
作者：樊增祥
朝代：清
体裁：七言律诗

重帘不捲药烟微，积雨空堂乳燕飞。槛外轻云时掩冉，梦中芳草尚依稀。熏炉莫遣春衣薄，明镜深愁玉貌非。笋老兰长生事啬，读书聊可禦朝饥。
初至湖上
作者：樊增祥
朝代：清
体裁：七言律诗

十景从来入画图，眼明今始到清都。梦中莼菜常思越，堤上花枝可姓苏。烟雨自生人事外，湖山何止故乡无。鱼须龟纽非吾意，乞向西泠作钓徒。
别望云
作者：樊增祥
朝代：清
体裁：七言律诗

憔悴词坛老布衣，荆南重与款松扉。九江七泽俱能赋，镜水稽山独未归。珠玉满怀新稿定，风尘开眼旧人稀。漫因歧路伤离别，夜夜长空见少微。
别甘生索生·其一
作者：樊增祥
朝代：清
体裁：古风

商飙入庭树，松桂凝清阴。诸生骛省闱，余亦归故林。结璘炳遥夕，圆魄忽已侵。岂有寄生枝，永焉同一岑。掺祛亦无言，各各沾衣襟。临当渡河水，一再为鼓琴。琴心一何悲，流水一何深。庶几千里违，犹闻弦上音。
别甘生索生·其三
作者：樊增祥
朝代：清
体裁：古风

甘生好读书，万事坐捐弃。长我几五年，相从问奇字。韩鹰息六翮，岂忘凌霄志。言飞鄂帆渚，行总春明辔。长安十二门，纵横通车骑。安知契阔怀，不以骖靳易。独念索生贫，嬛嬛在苦次。今兹舍汝归，我思将焉置。
别甘生索生·其二
作者：樊增祥
朝代：清
体裁：古风

潜人故贫瘠，十脡仅能具。置鱼罂盎中，岂有江湖趣。既伤游子怀，更深乌鸟慕。郁郁久居此，徒以二生故。篱豆摛秋英，庭芜改春步。仰视高天云，遥知倚闾处。桑梓不可忘，他山匪予助。努力爱春华，相期保岁暮。
别甘生索生·其四
作者：樊增祥
朝代：清
体裁：古风

良时每虚度，临别始见珍。炳烛黯相对，无言坐达晨。出门望天表，历历见星辰。驾言过湖口，濒湖多居人。裹头起相送，貌蹇意逾真。三年此栖托，衢路成交亲。矧兹嘤鸣友，执手安可论。汉水回文波，举网多纤鳞。为将尺素来，溉釜勿厌频。
十一月十二日渡江望荫田江楼寄怀一首
作者：樊增祥
朝代：清
体裁：七言律诗

挂席西行江水寒，高楼遥矗白云间。飘飘黄鹄谁能絷，落落玄龙复未还。吾病欲寻诃子树，君归长负女郎山。梅花过岭开常早，为寄南枝慰别颜。
十二时·秋夜有寄
作者：樊增祥
朝代：清
体裁：词

荡帘波，药烟如水，秋在疏桐庭院。看络角银河斜转。露浥凉红微泫。细擘龙团，重温麝炷，刻漏刚三点。将宋玉一段秋悲，写入杏罗，分付妆楼新雁。天上星、六张五角，苦与身宫厮羼。会短别长，除非梦里，得见桃花面。梦也无觅处，宵宵翠被不暖。这绮怀、消除无计，谱入红箫低按。北宋乐章，初唐宫怨。字字珍珠贯。待得伊到此，亲书素绡团扇。
十二时·秋夜有寄
作者：樊增祥
朝代：清

荡帘波，药烟如水，秋在疏桐庭院。看络角银河斜转。露浥凉红微泫。细擘龙团，重温麝炷，刻漏刚三点。将宋玉一段秋悲，写入杏罗，分付妆楼新雁。这绮怀、消除无计，谱入红箫低按。北宋乐章，初唐宫怨。字字珍珠贯。待得伊到此，亲书素绡团扇。
十二月廿五日发都门途次酬爱伯师见赠
作者：樊增祥
朝代：清
体裁：七言律诗

昨来炳烛理衣装，别短那知意思长。去傍朱门听腊鼓，转怜白发阁春觞。岁朝岸帻寻花市，人日题诗在草堂。为问王程缘底急，空令歧路掷流光。
十月二十日雪
作者：樊增祥
朝代：清
体裁：七言律诗

曲池先日见冰澌，照眼俄惊雨雪飞。朱箔森沈欺晓梦，玉楼高下动晴辉。龙蛇大泽寒犹蛰，雁鹜荒陂晚更饥。独喜时和螟魃净，九重应暂释宵衣。
十月八日雨中荫田员外招同仲丹孝廉偶樵少尉登晴川阁补作重阳酒次各记以诗
作者：樊增祥
朝代：清
体裁：七言律诗

重九虽过菊未残，登临聊得补馀欢。尊前历历青山在，江上萧萧暮雨寒。万里归来重抗手，百年多故几凭栏。依然往日龙山会，移向江天画里看。
十月十五日夜再同昆季招同叔寅方子谨上舍市肆小集归坐临漪亭对月作
作者：樊增祥
朝代：清
体裁：古风

寒城阴阴雪意酣，不饮亦觉思瓶甔。人言东头酒肆好，荆高一顾犹能堪。十年结客过燕赵，眼前所得惟二三。揽衣入肆日薄暮，曲房窈窕疑精蓝。风帘雪壁亦颇净，金灯雁足光相涵。昨者击筑向燕市，泥饮日日愁荒耽。时人不复知姓氏，酒家佣保粗能谙。五花连钱赠人去，鹔鹴典尽非余惭。今来樊舆灭游宴，顾我意态仍狂憨。花发时时忆韦杜，曲终往往思何戡。所惜北人嗜羊酪，不如茗鲫清且甘。铜盘行炙杂鱼蒜，坐令风味输江南。春园颇忆烧苦笋，霜田几见收红蚶。主人好客不好饮，谓客口腹宁足贪。樽中有酒且勿御，接席聊可容清谭。酒深出门仰见月，隔霜隐隐升松楠。归来楼阁在烟际，林光晃漾生虚岚。名园美景逝可惜，数客对影疑瞿昙。近来端居慎霜露，闭门拥被僵如蚕。今宵辟寒赖得酒，石上露坐遗冠参。临漪一亭号奇胜，两水夹镜开尘函。深林老屋出幽火，远疑渔榜回江潭。又疑海山隔仙雾，十日不足穷幽探。群动扰扰幸已息，妙谛岂许旁人参。栖乌夜静讶人语，踏枝动树相呢喃。暂欣酒渴得佳茗，亦有肺病思梨柑。人生聚散等閒耳，及时且得从靳骖。朝读异书暮饮酒，中寿亦足齐彭聃。天寒漏深返南屋，垂帘不动炉香含。挑灯写诗若有应，风吹黄叶吟山龛。
千秋岁引 其三 赠轻轻
作者：樊增祥
朝代：清
体裁：词

绿波南浦，一段销魂赋。怕见江南合欢树。梨花影似娉婷女。娉婷泪似梨花雨。曲栏干，深院宇，愁来路。妾自傍鸳鸯湖畔住。郎自向凤凰山畔去。试问银河几时渡。有情总被无情负。负情悔被多情误。欲往愬。休往愬。天怜汝。
千秋岁引 其四 代轻轻答
作者：樊增祥
朝代：清
体裁：词

蓬山青鸟，枉寄相思字。劳燕东西等闲事。侬情深似桃花水。朗情薄似桃花纸。白头吟，秋扇赋，休相拟。了不羡朱翁他日贵。更不望连波今日悔。身似井桐别秋蒂。玉环领略夫妻味。双文通达夫妻例。笑不是，啼不是，难为计。
千秋岁引 此调出于高丽乐府，句法有回鸾舞凤之致，收句以促拍赴之，最难兜住。戏成四阕，以娱长夜，玉溪《锦瑟》之遗也 其一
作者：樊增祥
朝代：清
体裁：词

去年秋后，总是愁时候。走马章台怕回首。将离花劝将离酒。相思泪落相思豆。北来鸿，东来鲤，今年又。算念得何郎诗上口。算携得荀郎香满袖。欲把平原买丝绣。令人愁是春山皱。令人喜是秋波溜。喜也彀。愁也彀。争消受。
千秋岁引·其二
作者：樊增祥
朝代：清
体裁：词

叮咛前镜，莫放朱颜老。人寿月圆花更好。红兰即是相思草。青禽即是相思鸟。玉珰投，团扇寄，难为报。愿金鸭一双含瑞脑。愿紫燕一双栖玳瑁。愿掷黄金买年少。桃花面对桃花笑。蛾眉月写蛾眉照。万祝告。千祝告。相逢早。
千秋岁引·此调出于高丽乐府，句法有回鸾舞凤之致，收句以促拍赴之，最难兜住。戏成四阕，以娱长夜，玉溪《锦瑟》之遗也
作者：樊增祥
朝代：清

去年秋后，总是愁时候。走马章台怕回首。将离花劝将离酒。相思泪落相思豆。北来鸿，东来鲤，今年又。算念得何郎诗上口。算携得荀郎香满袖。欲把平原买丝绣。令人愁是春山皱。令人喜是秋波溜。喜也彀。愁也彀。争消受。叮咛前镜，莫放朱颜老。人寿月圆花更好。红兰即是相思草。青禽即是相思鸟。玉珰投，团扇寄，难为报。愿金鸭一双含瑞脑。愿紫燕一双栖玳瑁。愿掷黄金买年少。桃花面对桃花笑。蛾眉月写蛾眉照。万祝告。千祝告。相逢早。绿波南浦，一段销魂赋。怕见江南合欢树。梨花影似娉婷女。娉婷泪似梨花雨。曲栏干，深院宇，愁来路。妾自傍鸳鸯湖畔住。郎自向凤凰山畔去。试问银河几时渡。有情总被无情负。负情悔被多情误。欲往愬。休往愬。天怜汝。蓬山青鸟，枉寄相思字。劳燕东西等闲事。侬情深似桃花水。朗情薄似桃花纸。白头吟，秋扇赋，休相拟。了不羡朱翁他日贵。更不望连波今日悔。身似井桐别秋蒂。玉环领略夫妻味。双文通达夫妻例。笑不是，啼不是，难为计。
卓牌儿
作者：樊增祥
朝代：清
体裁：词

垂杨恁萧疏，凭点逗、纱窗晚雨。短短画烛，独凝昨泪，温温芳褥，已销前暑。西楼雁来时，兼月里、秋砧几杵。青桂暗减香风，露棠又湿凉红，总无情绪。去年赁庑，依玉水、芙蓉双鹭。旧京何处。嗟丝鬓如许。薄病文园，秋风客、忍换秦筝雁柱。凝伫。渺万重燕树。
南歌子
作者：樊增祥
朝代：清
体裁：词

春女淮南赋，冬儿白下词。柳条金嫩不胜垂。莫认前身小小与师师。纱扇持遮面，宫螺与画眉。晴窗茧纸界乌丝。学得瘦金书体写唐诗。
南歌子
作者：樊增祥
朝代：清
体裁：词

裹鸭湔香水，捎莺惹柳烟。罗衫团扇丽人天。斗草栏杆时堕小金钿。未了烧香愿，常抛问卜钱。连心花结小腰鞶。双系水晶如意玉连环。
南歌子·效石孝友
作者：樊增祥
朝代：清
体裁：词

钗朵翘金凤，裙花描石竹。西湖船样一间屋。睡起徘徊，双脸晕红玉。对镜羞匀粉，簪花偏爱菊。横炯眉黛石州绿。修到红梅，拚折一生福。
南歌子·月下
作者：樊增祥
朝代：清
体裁：词

闲伫门中月，愁添心上秋。一行新雁过秦邮。可有锦书拴系到并州。按曲霓裳改，论功玉斧羞。不胜寒处是琼楼。多分月宫门外要重修。
南浦·和鲁逸仲韵
作者：樊增祥
朝代：清
体裁：词

君卿老去，掩蓬蒿、不谒五侯门。道是今年秋闰，箫鼓满花村。才说平阳脂餤，又天香、桂子落纷纷。叹凤城佳丽，玉蛾金兔，都化战场云。月姊那如倩女，望青天、碧海也离魂。夜夜冰绡承泪，滴损淡黄裙。荡得山河如影，问琼楼、可有洗妆痕。算舞休歌罢，汉宫卅六，玉扉寂寞锁黄昏。
南浦·夏夜骤雨
作者：樊增祥
朝代：清
体裁：词

银河泻地，似钱王万弩射江潮。十二巫云尽墨，谁念楚鬟娇。又似轻兵出塞，渡冰河、铁马晚萧萧。甚岸巾危坐，两行宫烛，红影不胜摇。可是花奴圣手，撒明珠、万斛打芭蕉。一霎红檐声细，慢酒滴春槽。料得秦娥今夜，倚髹屏、玉箸湿鲛绡。自那回别后，凤楼寒重，朱唇不暖旧时箫。
卜算子
作者：樊增祥
朝代：清

火里种青莲，根蒂在何许。尽道莲心彻底红，谁识心头苦。薄命始为花，何况花无主。除是应官走马人，知我伤心语。卿是雨中花，侬是风中絮。花絮飘飖不自由，万事凭天付。俱是不如人，岁月风尘误。红袖青衫泣数行，点点花梢露。带露昨宵来，听鼓明朝去。不独卿怜我自怜，付与檀槽诉。命也不如人，文采都成误。卿作鸳鸯我作仙，归结知何处。水驿蓦相逢，夜久疏星度。怀里逤逻烛下人，门外垂杨树。生长北河滨，近在墙东住。二月梨花薄媚时，记我销魂处。
卜算子
作者：樊增祥
朝代：清

生长绿杨城，萧槭白杨树。枉学朝云忏六如，不伴端明住。鸾背六铢衣，亸袖禁风露。禅智山光一段云，是妾还家路。狼籍玉台诗，悽断珠帘秀。鹦鹉愁将小字呼，替诵心经咒。响屧百弓廊，灯影书窗透。缟袂归来月下魂，苦念萧郎瘦。月榭闲风亭，尽是伤心地。旧绣鸳鸯不忍看，宛转相回避。卧病易涞间，山学秋蛾翠。白日萧萧易水寒，都化胭脂泪。妾貌雨中花，妾命霜前草。雨打霜欺是玉成，不使红颜老。枕角觅金钿，琴尾寻银爪。买断檀奴一世心，祇为怜娇小。解脱有情天，即是忘忧国。生是红蚕缚茧丝，化去成仙蝶。碧玉小家娘，来侍王孙栉。月姊天孙尽妒伊，一世无亏缺。松柏有凋时，何况章台柳。兜率天边白尚书，翻落杨枝后。两世抱衾来，此事韦郎有。再掷黄金买玉箫，郎比青山寿。老去对花枝，奈此星星发。云样衣裳玉样人，总是明经蜡。两屦一蒲团，久作茅庵衲。扫尽人天挂碍心，秋水生明月。夜校百行书，早卜百钱卦。尽道悬壶市里人，莫是神仙也。且枕石头眠，休忆梅庵话。红豆穿丝作念珠，提起还抛下。
卜算子·其一
作者：樊增祥
朝代：清
体裁：词

火里种青莲，根蒂在何许。尽道莲心彻底红，谁识心头苦。薄命始为花，何况花无主。除是应官走马人，知我伤心语。
卜算子·其一
作者：樊增祥
朝代：清
体裁：词

生长绿杨城，萧槭白杨树。枉学朝云忏六如，不伴端明住。鸾背六铢衣，亸袖禁风露。禅智山光一段云，是妾还家路。
卜算子·其七
作者：樊增祥
朝代：清
体裁：词

老去对花枝，奈此星星发。云样衣裳玉样人，总是明经蜡。两屦一蒲团，久作茅庵衲。扫尽人天挂碍心，秋水生明月。
卜算子·其三
作者：樊增祥
朝代：清
体裁：词

带露昨宵来，听鼓明朝去。不独卿怜我自怜，付与檀槽诉。命也不如人，文采都成误。卿作鸳鸯我作仙，归结知何处。
卜算子·其三
作者：樊增祥
朝代：清
体裁：词

月榭闲风亭，尽是伤心地。旧绣鸳鸯不忍看，宛转相回避。卧病易涞间，山学秋蛾翠。白日萧萧易水寒，都化胭脂泪。
卜算子·其二
作者：樊增祥
朝代：清
体裁：词

卿是雨中花，侬是风中絮。花絮飘飖不自由，万事凭天付。俱是不如人，岁月风尘误。红袖青衫泣数行，点点花梢露。
卜算子·其二
作者：樊增祥
朝代：清
体裁：词

狼籍玉台诗，悽断珠帘秀。鹦鹉愁将小字呼，替诵心经咒。响屧百弓廊，灯影书窗透。缟袂归来月下魂，苦念萧郎瘦。
卜算子·其五
作者：樊增祥
朝代：清
体裁：词

解脱有情天，即是忘忧国。生是红蚕缚茧丝，化去成仙蝶。碧玉小家娘，来侍王孙栉。月姊天孙尽妒伊，一世无亏缺。
卜算子·其八
作者：樊增祥
朝代：清
体裁：词

夜校百行书，早卜百钱卦。尽道悬壶市里人，莫是神仙也。且枕石头眠，休忆梅庵话。红豆穿丝作念珠，提起还抛下。
卜算子·其六
作者：樊增祥
朝代：清
体裁：词

松柏有凋时，何况章台柳。兜率天边白尚书，翻落杨枝后。两世抱衾来，此事韦郎有。再掷黄金买玉箫，郎比青山寿。
卜算子·其四
作者：樊增祥
朝代：清
体裁：词

妾貌雨中花，妾命霜前草。雨打霜欺是玉成，不使红颜老。枕角觅金钿，琴尾寻银爪。买断檀奴一世心，祇为怜娇小。
卜算子·其四
作者：樊增祥
朝代：清
体裁：词

水驿蓦相逢，夜久疏星度。怀里逤逻烛下人，门外垂杨树。生长北河滨，近在墙东住。二月梨花薄媚时，记我销魂处。
卜算子慢·春夜月下寄杭州故人
作者：樊增祥
朝代：清
体裁：词

银塘浸月，香灶禁烟，淡泞白梨花影。拂槛遮楼，蜀柳一株端正。明润。念疏疏、暖雨江南杏。奈久对霜台，列柏戟乌总恋西省。北去金鞍整。料卅六闲鸥，圣湖相等。未到孤山，早寄六桥梅信。疏俊。是金貂队里林和靖。待细说、西都旧事，与越溪人听。
又答见怀一首并忆汝翼都门
作者：樊增祥
朝代：清
体裁：五言律诗

鸿飞遵曲渚，千里惠瑶音。去国逢多病，哀时入苦吟。繁霜凋岁色，沧海折归心。更念中朝士，离忧倘可任。
又题元院本花丛戏蝶图
作者：樊增祥
朝代：清
体裁：七言绝句

蘧蘧一枕小游仙，跌宕东风亦偶然。安得春光浓似酒，一生沈醉百花前。
双双燕 其一 秋燕，用梅溪韵
作者：樊增祥
朝代：清
体裁：词

谢家院落，甚青女来时，玳梁霜冷。秋蛾敛绿，约略远山相并。莫睇琴床砚井。听颤掣、花铃不定。朱门昼锁斜阳，满院参差帘影。秋径。相逢楚润。叹人与花枝，不如前俊。铜驼巷陌，一霎鲤风吹暝。归去沙平水稳。可捎得、莫愁家信。玉雁飞回，无那画楼闲凭。
双双燕 其三 三和前韵
作者：樊增祥
朝代：清
体裁：词

数椽老屋，认秋柳垂门，夕阳闲冷。寻常百姓，那与乌衣邻并。双羽交窥墨井。甚柳怯、花惊未定。玉堂历历巢痕，旧事思量如影。荒径。烟惺露润。且等到冰天，玉梅花俊。宫莲红断，不照绿纱窗暝。杏子花期已稳。也休管、关河秋信。如客光阴，日日玉栏长凭。
双双燕 其二 再和砚荪
作者：樊增祥
朝代：清
体裁：词

宝帘窣地，正宫柳微黄，晓霜凄冷。妫姜旧事，细马轻车相并。早是桐飘绿井。问隔岁、香巢可定。风前一幅红襟，闪得夕阳无影。山径。烟莎绿润。叹弱羽无依，海青独俊。宫槐谁守，画角城头催暝。任是雕梁睡稳。也难忘、台城鸢信。亭北栏干，冷玉了无人凭。
双双燕·秋燕，用梅溪韵
作者：樊增祥
朝代：清

谢家院落，甚青女来时，玳梁霜冷。秋蛾敛绿，约略远山相并。莫睇琴床砚井。听颤掣、花铃不定。朱门昼锁斜阳，满院参差帘影。秋径。相逢楚润。叹人与花枝，不如前俊。铜驼巷陌，一霎鲤风吹暝。归去沙平水稳。可捎得、莫愁家信。玉雁飞回，无那画楼闲凭。宝帘窣地，正宫柳微黄，晓霜凄冷。妫姜旧事，细马轻车相并。早是桐飘绿井。问隔岁、香巢可定。风前一幅红襟，闪得夕阳无影。山径。烟莎绿润。叹弱羽无依，海青独俊。宫槐谁守，画角城头催暝。任是雕梁睡稳。也难忘、台城鸢信。亭北栏干，冷玉了无人凭。数椽老屋，认秋柳垂门，夕阳闲冷。寻常百姓，那与乌衣邻并。双羽交窥墨井。甚柳怯、花惊未定。玉堂历历巢痕，旧事思量如影。荒径。烟惺露润。且等到冰天，玉梅花俊。宫莲红断，不照绿纱窗暝。杏子花期已稳。也休管、关河秋信。如客光阴，日日玉栏长凭。
双调望江南
作者：樊增祥
朝代：清
体裁：词

关中柳，殊有故人情。二月青丝堪络马，一春金缕不离莺。流水带红亭。三年别，车骑此重经。好是南山与君眼，春来不改旧时青。认得弃繻生。
双调望江南
作者：樊增祥
朝代：清
体裁：词

当年柳，都学汉宫颦。飞絮密于关外雪，轻阴铺作陇头云。愁煞倚栏人。今日个，真傍灞桥行。几叶修眉临浅水，一襟红泪点秋尘。那得不销魂。
双调望江南 其一 戏寄葆生
作者：樊增祥
朝代：清
体裁：词

风吹水，皱损绿罗裙。见说楼东梳洗懒，真珠须付寂寥人。莫遣翠眉颦。金条脱，终始感郎恩。休说水晶如意事，一圭獭髓补无痕。重认掌中身。
双调望江南 其一 过磁州作
作者：樊增祥
朝代：清

磁州好，河北似江南。釉白花青茶器美，笋香鱼熟酒杯甜。莲芡价尤廉。重系马，夹路柳毵毵。？？锦毛思旧绣，蜻蜓红尾趁疏帘。留看一钩蟾。
双调望江南 其一 过磁州作
作者：樊增祥
朝代：清
体裁：词

磁州好，河北似江南。釉白花青茶器美，笋香鱼熟酒杯甜。莲芡价尤廉。重系马，夹路柳毵毵。𤄬𪄠锦毛思旧绣，蜻蜓红尾趁疏帘。留看一钩蟾。
双调望江南 其三 代王姬答葆生
作者：樊增祥
朝代：清
体裁：词

斑竹子，点点是啼痕。怕读毛诗逢薄怒，自持班扇掩长门。倩女早离魂。闺房事，惭愧达丹宸。眉妩何伤京兆尹，弹章冷笑瘦腰人。枉自画朝云。
双调望江南 其二 代葆生赠姬人
作者：樊增祥
朝代：清
体裁：词

王家女，重画汉宫颦。延寿当时原谬误，奇章再世与温存。宜喜未宜嗔。休放诞，私地戒文君。一笑一啼双玉女，再抟再和两泥人。花底一消魂。
双调望江南 其二 别磁州
作者：樊增祥
朝代：清
体裁：词

磁州好，一段碧云天。陶器鬻来仙佛像，水租收得藕菱钱。吾欲买溪田。沈吟久，有水恨无山。云碓自舂非御米，烟波虽美欠吴船。久住也堪怜。
双调望江南·九日归自青门
作者：樊增祥
朝代：清
体裁：词

重九节，缓辔过华清。菊径红坛肩酒吏，竹梆粉屉卖糕人。风柳不胜情。官已解，丝鬓尚风尘。泠口乍移茅店月，渭城初上饼家灯。皂帽马前迎。
双调望江南·戏寄葆生
作者：樊增祥
朝代：清

风吹水，皱损绿罗裙。见说楼东梳洗懒，真珠须付寂寥人。莫遣翠眉颦。金条脱，终始感郎恩。休说水晶如意事，一圭獭髓补无痕。重认掌中身。王家女，重画汉宫颦。延寿当时原谬误，奇章再世与温存。宜喜未宜嗔。休放诞，私地戒文君。一笑一啼双玉女，再抟再和两泥人。花底一消魂。斑竹子，点点是啼痕。怕读毛诗逢薄怒，自持班扇掩长门。倩女早离魂。闺房事，惭愧达丹宸。眉妩何伤京兆尹，弹章冷笑瘦腰人。枉自画朝云。
双调望江南·戏讯镜渔
作者：樊增祥
朝代：清

风光好，轻？出花间。半臂泥金新雨后，一枝烟玉晚风前。此际可人怜。归来夜，宫烛照无眠。名字拆来歌里唱，粉真乞取镜中安。偷傍枕屏看。
双调望江南·戏讯镜渔
作者：樊增祥
朝代：清
体裁：词

风光好，轻𨏥出花间。半臂泥金新雨后，一枝烟玉晚风前。此际可人怜。归来夜，宫烛照无眠。名字拆来歌里唱，粉真乞取镜中安。偷傍枕屏看。
双调望江南·过磁州作
作者：樊增祥
朝代：清

磁州好，河北似江南。釉白花青茶器美，笋香鱼熟酒杯甜。莲芡价尤廉。重系马，夹路柳毵毵。？？锦毛思旧绣，蜻蜓红尾趁疏帘。留看一钩蟾。磁州好，一段碧云天。陶器鬻来仙佛像，水租收得藕菱钱。吾欲买溪田。沈吟久，有水恨无山。云碓自舂非御米，烟波虽美欠吴船。久住也堪怜。
发丫角驿望荆州作
作者：樊增祥
朝代：清
体裁：七言律诗

渚宫琴舄屡相违，岁晚乡心欲奋飞。岸柳渐侵春令发，江鸿多是雪中归。风烟漠漠开平楚，城阙依依带落晖。总为诸侯爱宾客，顿令岁月误征騑。
变前韵再呈仲丹时余将赴都谒选
作者：樊增祥
朝代：清
体裁：七言律诗

白马清流胆尚寒，楚人重戴沐猴冠。信知才气消磨易，斟酌浮名避就难。潘鬓几何侵老境，毛锥无用且粗官。只应一则循良傅，留与平生故旧看。
同仲彝子珍昆季过越缦堂饮紫藤花下作歌呈李爱伯丈
作者：樊增祥
朝代：清
体裁：古风

长安十日衣三浣，九逵坋坲黄尘满。画毂如流紫陌长，垂杨地踠青春短。平生读书志渊默，姓字宁须要人识。越缦先生朝隐流，升堂特许瞻颜色。著书闭户还寂寥，谁与从者唯二陶。看花每约同车出，置酒频烦折简招。失喜今朝风日好，款段同寻铁门道。入门花竹交清森，古书素琴悦怀抱。红藤一架阴四垂，纤条密叶含英蕤。颇怪虬龙落窗牖，顿惊璎珞满春衣。从容留客具杯斝，呼僮行炙当花下。金樽羽爵一再行，衿上落英浩盈把。长安鼎鼎多贵人，长筵广席閒八珍。笙歌肯逐时人好，风雅终期我辈存。主人却坐思乡县，东望稽山渺含叹。菰菜莼羹几度违，樱桃竹笋寻常见。执戟多年侍汉廷，手遮方曲避公卿。起居时复惊朝贵，乐府惟应付妙伶。越禽未归燕草绿，眼前且可相追逐。为约明朝办裹粮，攘云往践西山麓。
同仲彝陈汝翼伯双昆季饮沪上酒楼有怀秦勉锄丈·其一
作者：樊增祥
朝代：清
体裁：七言绝句

渺渺吴淞入海流，故人同驻木兰舟。江南花落相逢短，为典春衣上酒楼。
同仲彝陈汝翼伯双昆季饮沪上酒楼有怀秦勉锄丈·其二
作者：樊增祥
朝代：清
体裁：七言绝句

风流淮海擅填词，嫩约青笺惜后期。一抹微云山色里，轻帆想见渡江时。
同郭大秀才谢五少尉登荆州城楼遂至城西萧寺晚就谢五小饮分韵得间字
作者：樊增祥
朝代：清
体裁：七言律诗

词客飘零久未还，登楼啸侣一开颜。秋生原野苍茫外，望极峰峦紫翠间。苦茗暂寻萧寺华，明灯同对郡斋閒。樽罍便拟南皮宴，此乐天公独未悭。
同铁笙阅城东花市
作者：樊增祥
朝代：清
体裁：七言律诗

淡白嫣红各有情，瓦盆高下列繁英。衣从百和香中染，人在回文锦上行。金屋买归应得地，玉牌签出总知名。自怜寂寞书堂里，独有长松荫石枰。
同陶七骑尉过天皇寺观飞来佛像·其一
作者：樊增祥
朝代：清
体裁：五言律诗

一径入深碧，开门响石泉。行怜幽草色，坐啸古松前。静鸟窥僧饭，春犁阁寺田。画图肃瞻拜，灵迹故依然。
同陶七骑尉过天皇寺观飞来佛像·其二
作者：樊增祥
朝代：清
体裁：五言律诗

传闻典午日，有佛自东来。玉殿仍花雨，檀林几劫灰。妙香堂下柏，残碣古时苔。客有清芬慕，覃思亦费才。
后彩云曲
作者：樊增祥
朝代：清
体裁：古风

纳兰昔御仪鸾殿，曾以宰官三召见。画栋珠帘霭御香，金床玉几开宫扇。明年西幸万人哀，桂观蜚廉委劫灰。虏骑乱穿驿道走，汉宫重见柏梁灾。白头宫监逢人说，庚子灾年秋七月。六龙一去万马来，柏灵旧帅称魁桀。红巾蚁附端郡王，擅杀德使董福祥。愤兵入城恣淫掠，董逃不获池鱼殃。瓦酋入据仪鸾座，凤城十家九家破。武夫好色胜贪财，桂殿清秋少眠卧。闻道平康有丽人，能操德语工德文。状元紫诰曾相假，英后殊施并写真。柏灵当日人争看，依稀记得芙蓉面。隔越蓬山十二年，琼华岛畔邀相见。隔水疑通银汉槎，催妆还用天山箭。彩云此际泥秋衾，云雨巫山何处寻？忽报将军亲折简，自来花下问青禽。徐娘虽老犹风致，巧换西妆称人意。百环螺髻满簪花，全匹鲛绡长拂地。鸦娘催上七香车，豹尾银枪两行侍。细马遥遵辇路来，袜罗果踏金莲至。历乱宫帷飞野鸡，荒唐御座拥狐狸。将军携手瑶阶下，未上迷楼意已迷。骂贼翻嗤毛惜惜，入宫自诩李师师。言和言战纷纭久，乱杀平人及鸡狗。彩云一点菩提心，操纵夷獠在纤手。胠箧休探赤侧钱，操刀莫逼红颜妇。始信倾城哲妇言，强于辩士仪秦口。后来虐婢如虺蝮，此日能言赛鹦鹉。较量功罪相折除，侥幸他年免缳首。将军七十虬髯白，四十秋娘盛钗泽。普法战罢又今年，枕席行师老无力。女闾中有女登徒，笑捋虎须亲虎额。不随槃瓠卧花单，那得驯狐集城阙？谁知九庙神灵怒，夜半瑶台生紫雾。火马飞驰过凤楼，金蛇舕舚燔鸡树。此时锦帐双鸳鸯，皓躯惊起无襦裤。小家女记入抱时，夜度娘寻凿坏处。撞破烟楼闪电窗，釜鱼笼鸟求生路。一霎秦灰楚炬空，依然别馆离宫住。朝云暮雨秋复春，坐见珠槃和议成。一闻红海班师诏，可有青楼惜别情？从此茫茫隔云海，将军也有连波悔。君王神武不可欺，遥识军中妇人在。有罪无功损国威，金符铁券趣销毁。太息联邦虎将才，终为旧院蛾眉累。蛾眉重落教坊司，已是琵琶弹破时。白门沦落归乡里，绿草依稀具狱词。世人有情多不达，明明祸水寨裳涉。玉堂鹓鹭愆羽仪，碧海鲸鱼丧鳞甲。何限人间将相家，墙茨不扫伤门阀。乐府休歌杨柳枝，星家最忌桃花煞。今者株林一老妇，青裙来往春申浦。北门学士最关渠，西幸丛谈亦及汝。古人诗贵达事情，事有阙遗须拾补。不然落溷退红花，白发摩登何足数。
呈孝达师二首·其一
作者：樊增祥
朝代：清
体裁：七言律诗

三岁星轺出帝闉，全从翰墨策高勋。宫衣重对灵和柳，使节新回剑阁云。每荷赠书多蜀刻，颇闻得士似雄文。只怜画舫青衣水，不遣侯芭侍夜分。
呈孝达师二首·其二
作者：樊增祥
朝代：清
体裁：七言律诗

广座频烦说项生，传衣虚忝侍承明。依然北海樽同举，往者南皮会已更。自分散材违世用，因闻高论薄时名。艰难更甚新亭日，但露文章世已轻。
呈豹岑前辈二首·其一
作者：樊增祥
朝代：清
体裁：七言律诗

古来郡国几黄龚，欣见鸾书上九重。已遣循良高汉最，尽援饥溺入尧封。雕弓春射桃花水，散帻秋临画扇峰。辛苦七年仁育意，湖桑八百绿阴浓。
呈豹岑前辈二首·其二
作者：樊增祥
朝代：清
体裁：七言律诗

往日宾帱拂拭偏，红毹今拜郡斋前。笑看玉署题名记，喜诵金笺进御篇。吴下近疏前辈礼，欧门终奖后生贤。霓裳记得开元谱，回首蓬山廿七年。
和勉锄丈法源寺看花赠汝翼二首·其一
作者：樊增祥
朝代：清
体裁：七言绝句

绮陌轻阴走钿车，携琴来问梵王家。朱门歌舞春如海，寂寞香台树树花。
和勉锄丈法源寺看花赠汝翼二首·其二
作者：樊增祥
朝代：清
体裁：七言绝句

故人花底一相逢，瀹茗弹棋到晚舂。贪看西山上高阁，角巾遗在石坛松。
和子珍病起一首
作者：樊增祥
朝代：清
体裁：七言律诗

见说经秋病骨轻，杖藜一室可将行。窗尘久掩温经席，院静犹闻捣药声。乍觉肌凉呼半臂，缘知脾弱厌香粳。江湖处处饶风雪，莫遣貂裘更远征。
和王司马病起一首
作者：樊增祥
朝代：清
体裁：古风

中州盛冰雪，人号松柏姿。斯士慕吴越，质与芳蕙齐。流光烁金石，娱乐无恒期。一朝婴美疢，分与密亲辞。苓朮久无功，中宵叩灵只。善人为国宝，神无岂闻知。穷阴返丹曜，朏魄生圆仪。言有更生庆，宁忘委蜕思。冥心尚玄默，道胜贵希夷。魁士秉刚毅，岂受世缨縻。凉风薄夏簟，寒涨生秋池。天事有代谢，道情固不移。孤生岩愿壑，独往逢髡缁。悠悠千载心，长在东园芝。
和韵答子珍人日寄怀一首
作者：樊增祥
朝代：清
体裁：七言律诗

雁书贻我岁朝时，纸阁香温事事宜。几叶绿笺人日雨，一痕红萼定州瓷。惠连池畔能无梦，桃叶灯前更解诗。欲待鸭头新水满，挂帆来和冶春词。
和韵答爱伯师感事之作
作者：樊增祥
朝代：清
体裁：七言律诗

珠槃玉斧竟何从，万里天骄费折冲。乘障只应烦博士，算缗真欲困司农。浮江组练新徵戍，绝塞兜零数举烽。谁识相公驴背上，短诗歇后日从容。
唐多令·代人寄外
作者：樊增祥
朝代：清
体裁：词

绣幕水沈烟。檀槽独茧弦。又西风、疏柳残蝉。一纸平安难得到，容易到，早秋天。掐遍玉连环。藁砧山上山。好姻缘、暗卜金钱。万水千山容易到，难得到，谢郎边。
喜迁莺·新岁赠小儿女
作者：樊增祥
朝代：清
体裁：词

青鼠帽，紫貂褕。春暖百花初。井华满注水精盂。窗日晒红鱼。中庭悄，雏尼报。池北朱梅开早。慵拈针线罢温书。花底学摴蒱。
喜迁莺·端午，用吴子和韵
作者：樊增祥
朝代：清
体裁：词

流莺声歇。又小麦送秋，脆圆迎节。彩剪罗睺，绫黏猛虎，都与钗符差列。笑唤谢家儿女，绣带香囊亲结。动翠袖，看白团扇底，清风徐发。佳绝。雕槛外，一树安榴，红神嵰山雪。最忆昆池，龙舟夺锦，画鼓如雷敲彻。此日未央行殿，墨拓钟葵高揭。玉窗晚，剩珠帘半卷，纤纤娥月。
喝火令
作者：樊增祥
朝代：清

蜡面深钤印，香心半作灰。刺桐花下绣帘垂。总把闲愁付我，欢喜恰归谁。日晏才梳髻，春深懒画眉。从花开日到花飞。道是无情，不合寄当归。道是仲春归也，因甚负蔷薇。麝炷薰宜爱，檀槽拨小怜。前身应是月中仙。记得红笺八字，属兔是生年。爱画成痴绝，耽诗亦墨缘。同船曾记五年前。那日春帆，细雨煮茶天。那日蘋花香里，携手看鞋山。争及穿帘燕，还输在抱猧。匆匆走马向天涯。无数灞桥垂柳，青眼不如他。别路三逢雪，春山几摘茶。马婆巷口那人家。记得清明，记得小窗纱。记得小桃人面，低映小桃花。珠是吴船雨，香为楚岫云。廿年前事一销魂。小阁建兰开也，同试碧螺春。镜屉藏诗札，铃绦晾绣巾。羊车共载出吴闉。看煞萧郎，看煞画中人。看煞银泥衫子，衫底藕花裙。
喝火令·其一
作者：樊增祥
朝代：清
体裁：词

蜡面深钤印，香心半作灰。刺桐花下绣帘垂。总把闲愁付我，欢喜恰归谁。日晏才梳髻，春深懒画眉。从花开日到花飞。道是无情，不合寄当归。道是仲春归也，因甚负蔷薇。
喝火令·其三
作者：樊增祥
朝代：清
体裁：词

争及穿帘燕，还输在抱猧。匆匆走马向天涯。无数灞桥垂柳，青眼不如他。别路三逢雪，春山几摘茶。马婆巷口那人家。记得清明，记得小窗纱。记得小桃人面，低映小桃花。
喝火令·其二
作者：樊增祥
朝代：清
体裁：词

麝炷薰宜爱，檀槽拨小怜。前身应是月中仙。记得红笺八字，属兔是生年。爱画成痴绝，耽诗亦墨缘。同船曾记五年前。那日春帆，细雨煮茶天。那日蘋花香里，携手看鞋山。
喝火令·其四
作者：樊增祥
朝代：清
体裁：词

珠是吴船雨，香为楚岫云。廿年前事一销魂。小阁建兰开也，同试碧螺春。镜屉藏诗札，铃绦晾绣巾。羊车共载出吴闉。看煞萧郎，看煞画中人。看煞银泥衫子，衫底藕花裙。
城东·其一
作者：樊增祥
朝代：清
体裁：七言绝句

坊陌人家上冢齐，小棠开落有馀悽。城东旧发红梨处，夕照荒荒散马蹄。
城东·其二
作者：樊增祥
朝代：清
体裁：七言绝句

路绕清溪深复深，微闻鸡犬隔花林。弟三桥畔无人地，时有莺啼栋子阴。
塞垣春 其一 长夏无聊，午睡梦见洗象，起闻黄鹂在柳上鸣，率成此解
作者：樊增祥
朝代：清
体裁：词

净扫池边地。小雨过、斜阳至。调冰雪藕，洗桐浇竹，多少幽事。甚无情、碧树新蝉起。侧耳处，琴声细。问冠緌、为何物，暑中真合抛弃。潇洒北窗人，羲皇上、一种高致。梦到玉河阴，看香象争洗。苦将人、好梦啼破，浑不解、柳边双莺意。笑谢夏畦客，乃公今倦矣。
塞垣春 其二 内兄云到真定依电闻，至今杳然，度已到京矣。炎景流金，娇女可念，倚此寄之
作者：樊增祥
朝代：清
体裁：词

细马轻车稳。玉女电、无凭准。浮瓜绿井，买茶茅店，刚遇炎景。料黄尘、芳汗濡斜领。月映水，滹沱暝。陇头人、空延伫，懒鸿不寄书锦。归见倚门人，临风笑、兄弟争问。执手认离颜，减红蕙风韵。算三年、灞柳牵系，还家又、藕花生辰近。我屋北池北，白鸥烦问讯。
塞垣春·长夏无聊，午睡梦见洗象，起闻黄鹂在柳上鸣，率成此解
作者：樊增祥
朝代：清

净扫池边地。小雨过、斜阳至。调冰雪藕，洗桐浇竹，多少幽事。甚无情、碧树新蝉起。侧耳处，琴声细。问冠緌、为何物，暑中真合抛弃。潇洒北窗人，羲皇上、一种高致。梦到玉河阴，看香象争洗。苦将人、好梦啼破，浑不解、柳边双莺意。笑谢夏畦客，乃公今倦矣。细马轻车稳。玉女电、无凭准。浮瓜绿井，买茶茅店，刚遇炎景。料黄尘、芳汗濡斜领。月映水，滹沱暝。陇头人、空延伫，懒鸿不寄书锦。归见倚门人，临风笑、兄弟争问。执手认离颜，减红蕙风韵。算三年、灞柳牵系，还家又、藕花生辰近。我屋北池北，白鸥烦问讯。
夏夜同人至绿萝溪上
作者：樊增祥
朝代：清
体裁：七言律诗

每爱东溪一道斜，夜来人意益清佳。一丸璎珞松间月，十亩琉璃水上花。随分溪山安夏簟，泥凉风味饮春茶。何时真买瀼西宅，老柳阴中缚钓车。
夏夜客散呈爱伯师
作者：樊增祥
朝代：清
体裁：五言律诗

客去馀华烛，庭空散绮罗。含情独良夜，无语望明河。暗草墙阴湿，流萤竹上多。鬓丝忽中岁，惆怅怕闻歌。
夜飞鹊·莲池多乌，占树争巢，终夕鸣动。天寒漏永，愁思黯然，和美成解，以纾羁怨
作者：樊增祥
朝代：清
体裁：词

香消未成寝，帘幕风凄。斜月冷照乌啼。垂垂碧树已如帚，夜寒犹拣霜枝。城楼故巢不见，但延秋门外，露草萋迷。惊翻坠叶，听萧萧响入深池。一自桑乾北渡，任是月明时。不向南飞。谁劝王孙归去，啼鹃不到，烟柳空垂。愁多梦少，倚熏垆、划遍寒灰。分今宵无睡，祇愁玉箸，湿尽红蕤。
大酺·壬子清明，和美成《春雨》韵
作者：樊增祥
朝代：清
体裁：词

又石泉新，槐芽嫩，人在西溪萝屋。晶帘深窣地，奈东风吹柳，玉犀频触。社燕初飞，河豚欲上，新笋看看成竹。垆头轻烟换，正寥公梦醒，老坡茶熟。算只为梨花，一生惆怅，傍栏人独。春江花信速。
是多少、蜂蝶随香毂。任看取、金钗斗草，素袖搴兰，隔瑶窗、翠纱方目。楚楚闻歌管，浑不似、羽衣仙曲。待寻梦、华胥国。欹枕无寐，灯采双垂红菽。更谁汉宫散烛。
大酺·壬子清明，和美成《春雨》韵
作者：樊增祥
朝代：清
体裁：词

又石泉新，槐芽嫩，人在西溪萝屋。晶帘深窣地，奈东风吹柳，玉犀频触。社燕初飞，河豚欲上，新笋看看成竹。垆头轻烟换，正寥公梦醒，老坡茶熟。算祇为梨花，一生惆怅，傍栏人独。春江花信速。是多少、蜂蝶随香毂。任看取、金钗斗草，素袖搴兰，隔瑶窗、翠纱方目。楚楚闻歌管，浑不似、羽衣仙曲。待寻梦、华胥国。欹枕无寐，灯采双垂红菽。更谁汉宫散烛。
大酺·夏夜雨中读竹山虞美人词，悢然有身世之感，赋此寄一二故人
作者：樊增祥
朝代：清
体裁：词

正晚寒轻，单衣润，幽幌初添明烛。潇潇帘外雨，甚繁红都洗，未收梅溽。水驿烟昏，僧廊月暗，愁诵虞兮遗曲。当年歌楼上，但凉欹笛簟，暖围箫局。又谁道而今，冷云哀雁，鬓痕凋绿。幽怀还暗触。叹中岁、吾亦伤哀乐。是几度、山屏寻梦，水舫携歌，蓦回头、水重山复。未便朱颜换，先换却、昔时心目。况萧瑟、窗前竹。垂泪都尽，犹自风敲鸣玉。怎堪伴人幽独。
天津
作者：樊增祥
朝代：清
体裁：七言绝句

花絮飞时别凤城，参差金雁泣秦筝。无情最是津门柳，更送行人海上行。
奉和张孝达师官署草木诗十二首 其一 桂
作者：樊增祥
朝代：清
体裁：古风

伊昔陟桂岭，郁郁多灵根。吾楚实炎德，灌生亦易蕃。前与试廊接，旁与幸舍邻。秋风动池阁，九里扬清芬。岂不慕芳烈，采掇一何频。修条作清供，卑枝析为薪。托根明月中，斤斧皆为恩。寂寂生山阿，偃蹇谁与论。
奉和张孝达师官署草木诗十二首 其七 竹
作者：樊增祥
朝代：清
体裁：古风

西隅治精舍，列构缘山根。兰橑清夏气，桂馆洗秋氛。当轩种美竹，娟冷如幽人。虚中表贞干，通理舒浮筠。凤皇去阿阁，行辞湘水滨。却顾青琅玕，徘徊达夕晨。栖条莫如旧，居室莫如新。逝当报平安，曷云忘此君。
奉和张孝达师官署草木诗十二首 其三 藤
作者：樊增祥
朝代：清
体裁：古风

山藟寿百年，巨于小儿臂。幂䍥满四隅，虚空涌幢盖。郁为蛟蛇走，纷若璎珞坠。中间有横木，淋炙日以坏。纤条引弥长，朝夕晕苍翠。乃知根蒂深，风霜有不害。取士于其本，勿为采萧艾。
奉和张孝达师官署草木诗十二首 其九 何首乌
作者：樊增祥
朝代：清
体裁：古风

田儿服交藤，五十始生子。其孙寿百年，玄发亦未改。公意颇信之，灵苗极珍视。植根肖人状，尺馀略具礼。鬒素可立变，淹沈亦徐起。愿公饮上药，保啬及神理。黑头当作公，地黄何足饵。
奉和张孝达师官署草木诗十二首 其二 梧桐
作者：樊增祥
朝代：清
体裁：古风

修桐植金井，青条何森森。朝晖射楹角，砚席生绿阴。含风试春乳，溜雨知秋心。日出读我书，月出弹我琴。虽无峄阳质，时闻鸾凤音。斥鴳随其后，栖条能勿惭。
奉和张孝达师官署草木诗十二首 其五 桃
作者：樊增祥
朝代：清
体裁：古风

艺桃始尺馀，经岁能作花。春来破红萼，意态何天斜。风日剧暄美，丰肌莹朝霞。公门产嘉植，零露纷天葩。裁为绡与锦，亦足羞蓬麻。有实况可殽，勿徒悦春华。
奉和张孝达师官署草木诗十二首 其八 蜡梅
作者：樊增祥
朝代：清
体裁：古风

物生有真面，虚名慎勿窃。真蜡视鋗岭，相去亦辽阔。亭亭栗玉姿，先春表芳烈。空山试独立，亦足凌霜雪。云何附同姓，甘芳工媚悦。漫希鼎铉荣，君子固不屑。
奉和张孝达师官署草木诗十二首 其六 紫荆
作者：樊增祥
朝代：清
体裁：古风

墙隅一紫荆，明丽胜霞雪。我屋当花下，摩挲作光悦。人亦念本根，花亦爱枝叶。一朝婴刀锯，骈枝忍分裂。伊余有寡兄，忽为霜露折。此物兆摧败，理若相纠结。草木亦有心，落英似啼血。
奉和张孝达师官署草木诗十二首 其十 构
作者：樊增祥
朝代：清
体裁：古风

山田久不治，往往生桑谷。说苑纪异名，辨白不同族。似䔰为恶菜，异檀称善木。何哉杞梓林，育此不祥物。熟槌以代蚕，俭陋本夷俗。志士耻息阴，而况为衣服。我欲蕃嘉卉，岂能已斤斸。周任昔有言，芟夷固非酷。
奉和张孝达师官署草木诗十二首 其十一 杂草木之一
作者：樊增祥
朝代：清
体裁：古风

广庭布杂卉，韶靓悦人目。篱角明秋晖，娟娟媚幽独。质弱不自任，交藤蔓黄竹。眷此颜色好，几忘霜露酷。日夕寒风来，枯荄已盈束。青帝岂无恩，感时自摇落。
奉和张孝达师官署草木诗十二首 其十二 杂草木之二
作者：樊增祥
朝代：清
体裁：古风

洛下数鞓红，广陵美金带。知名自宿昔，其气益骄贵。秋华被百草，卑泾伍丛彗。朝夕蒙氿泉，摛英胜雕缋。乃知处渴泽，恩稀感必倍。下品用寒门，立功逾贵介。
奉和张孝达师官署草木诗十二首 其四 兰
作者：樊增祥
朝代：清
体裁：古风

幽兰生泽中，菌桂同一芳。缥叶汎清露，紫茎媚春阳。美人秉贞淑，居幽恻以伤。一朝事君子，服御生辉光。缅彼屈大夫，灵修无日忘。常恐岁迟莫，零落随秋霜。愿言作君佩，置之贡玉堂。
奉怀李爱伯师二首·其一
作者：樊增祥
朝代：清
体裁：七言律诗

高名日下更无伦，珍重文园病后身。待诏几时趋汉殿，怀归何意恋京尘。诗篇大历称才子，朝士贞元少旧人。独向金门甘吏隐，闭关花药有馀春。
奉怀李爱伯师二首·其二
作者：樊增祥
朝代：清
体裁：七言律诗

百尺龙门得共攀，春风座上每开颜。执经东国诸生后，延誉中台九列间。剪烛几曾虚夜雨，登楼閒与品名山。犊车此日看花出，少个门生撰杖还。
奉怀黄子寿丈
作者：樊增祥
朝代：清
体裁：七言律诗

蓬瀛再涉疾回帆，龙卧南阳自不凡。幕府尚求新疏草，儿曹分著旧朝衫。閒为栗里先生傅，老署莲花博士衔。十载张园领书局，选材南北尽松杉。
奉答张预子虞同年见寄二首·其一
作者：樊增祥
朝代：清
体裁：古风

与子结交始，羊年月建辰。奄忽遂三稔，邂逅京华春。驱车上修阪，鸣佩入重闉。赤霞丽层霄，光采何纷纶。华裾缀龙辅，结响复璘豳。英儒怀远志，所贵非多文。枉矢东南流，矫首忧夷氛。缨緌满朝右，之子归桑枌。湛卢号越产，和璞亦荆珍。无能离蔬屩，怀宝何繇陈。
奉答张预子虞同年见寄二首·其二
作者：樊增祥
朝代：清
体裁：古风

神京天下会，紫极丽峨峨。自非遗世人，畴能遵岩阿。直以门闾望，眷焉归薜萝。君归谋洁养，艺兰已成科。我归行负米，奈此瓶罍何。书来当九月，峡口生微波。举网得双鲤，溉之于江沱。一以奉亲舍，庶几餐饭加。一以报故人，勉旃勿蹉跎。
奉答爱伯师约游西山三解即书辛楣所画便面·其一
作者：樊增祥
朝代：清
体裁：七言绝句

十年梦绕翠微间，石色松光日往还。谁识谢公团扇上，如今惟画百花山。
奉答爱伯师约游西山三解即书辛楣所画便面·其三
作者：樊增祥
朝代：清
体裁：七言绝句

西山秋色美于春，红树青林间夕曛。明日老坡携客去，好将笠屐问朝云。
奉答爱伯师约游西山三解即书辛楣所画便面·其二
作者：樊增祥
朝代：清
体裁：七言绝句

羊欣着意写蓬莱，金界如云迤逦开。绝似青龙桥上望，碧莲花里起楼台。
奉赠倪文蔚豹岑太守
作者：樊增祥
朝代：清
体裁：七言律诗

形胜西南踞上游，帝咨循吏领荆州。陶桓才望今谁匹，屈宋文章倘可求。兰芷芳馨寻故苑，鱼龙寂寞偃清秋。为君更上金堤望，无恙岷江日夜流。
奉赠彭方伯丈即题其所著赐龙堂集
作者：樊增祥
朝代：清
体裁：古风

显皇策士开金马，襕幞争趋赤墀下。海内潘杨并盛名，龙头一日归江夏。风到神山却引回，景文之遇古来寡。岂知帝眷益深厚，名字独邀御屏写。忆昔承明入直时，灵和前殿柳如丝。姚崇望重乘金辇，刘瓛资轻入凤池。十色宫花簪鬓晚，两行莲炬送归迟。似闻天子亲调药，屡被中官索赋诗。玉堂清昼花如霰，内使传呼侍春宴。玉袖昭仪唤捲帘，至尊含笑蓬莱殿。上苑芳花取次看，天厨果菜尝应遍。昨进宜春帖子词，坐令东马文皆贱。九重手诏催赐金，擎出端门万人羡。一朝衔命出长安，玉尺亲提入太原。帝倚郑崇心似水，士尊韩愈望如山。五台峦翠当衙矗，三晋风云立马看。只恐夜深前席对，汉文欲见贾生难。万事仓皇由北狩，纷纷曲索工招寇。海上鲸鲵跋浪来，津门一战师期漏。车驾传闻幸奉天，小臣痛哭羁山右。凄绝淋铃一曲歌，中宵雨泣朝衣透。乾坤再造中兴局，使者还朝蒙省录。玉露金茎事已非，秋风独向原陵哭。是时回纥寇滇海，烽火西侵动巴蜀。朝命连催祀碧鸡，故山那许归黄鹄。迢递单车出帝京，西来僰道阻连营。丹心翻有三边戍，画簜能轻万里行。参军竞美苟文若，傲物宁同祢正平。苴兰城上清秋月，单照孤臣白发生。可怜枳棘栖鸾凤，回头未断金闺梦。枕上闻鸡忆早朝，蛮中骑象思春贡。谪宦原非圣主心，轻装尚是词臣俸。赐物多年不忍看，开箱蠹粉增悲痛。苦忆家山雪涕涟，金江淫潦跕飞鸢。尚稽孟获成禽日，已是陶潜解印年。洱海氛来诸将在，昆明劫重道人叹。尽收六诏风云气，换取沙头一钓船。先皇一日犹临驭，肯令先生避人世。自是中朝老大臣，终教扬历清华地。千秋龙去鼎湖空，桥陵弓剑皆遗弃。魏阙终无起废书，江湖空下忧时泪。我有衰亲鬓总皤，当年百粤挽天戈。入朝屡得天颜喜，三接频看昼日多。只因左右明珠谤，沦落人间马伏波。若遇高皇思猛士，忍教猿臂叹蹉跎。太息繁华如转毂，先生更怅炎荒逐。往日鸳鸿侍上清，只今鸥鹭翻相熟。两朝遭际不复言，赖有诗篇与人读。画笔犹工泽畔兰，晚香且种篱边菊。残月觚棱梦已空，角巾东路早归农。山中袖却为霖手，昔日天章枉赐龙。
奉赠陶方琦子珍六兄
作者：樊增祥
朝代：清
体裁：七言律诗

绿衣白面好年华，广座犹能识孟嘉。想见每从春殿柳，相逢刚及帝城花。枕函日记添新本，尘尾风流属旧家。暂得为云逐龙去，未妨迢递是天涯。
奉赠黄彭年子寿翰林丈即送之襄阳
作者：樊增祥
朝代：清
体裁：七言律诗

声望全高侍从班，暂临戎幕阅时艰。旧陪鹓鹭池边立，新掣鲸鱼海上还。一疏安危留便殿，十联珠玉散人间。抽簪懒问苍生事，骑马西南更看山。
女冠子
作者：樊增祥
朝代：清

天生福慧，一种天然妩媚，晓妆迟。桂叶纤纤黛，莲花窄窄衣。宫词能暗诵，粉帛不轻离。即见桃花面，莫相思。薰香傅粉，匀染十分齐整，出屏帷。莲子杯行酒，桃花纸写诗。鬓松临水见，柳嫩上楼知。一握丁香核，欲谁贻。
女冠子·其一
作者：樊增祥
朝代：清
体裁：词

天生福慧，一种天然妩媚，晓妆迟。桂叶纤纤黛，莲花窄窄衣。宫词能暗诵，粉帛不轻离。即见桃花面，莫相思。
女冠子·其二
作者：樊增祥
朝代：清
体裁：词

薰香傅粉，匀染十分齐整，出屏帷。莲子杯行酒，桃花纸写诗。鬓松临水见，柳嫩上楼知。一握丁香核，欲谁贻。
女冠子·用梦窗韵
作者：樊增祥
朝代：清
体裁：词

灯前亲芳泽，罗襦一袭，似隔阡陌。软绣帘栊，燕子归来，花下曾识娇绵侧。怕郎怀、溜钗横玉，霏唾凝碧。奈空持、罗带斜倚，画屏无物与遮隔。琴心早属梁园客，算卖赋、黄金过千百。露药烟蕖，清是君文，秾是妾色。头未白，斗风流，旧京扇扇，江左裙屐。此乡有无限温柔，未应输合德。
子寿丈来都流连旬日敬呈二首·其一
作者：樊增祥
朝代：清
体裁：七言律诗

久辞金马采商芝，竹杖篮舆到处宜。老去尚能携谢屐，醉中时复和陶诗。要人平日稀相见，书局多年且自随。惟有旧人还识得，精神如在玉堂时。
子寿丈来都流连旬日敬呈二首·其二
作者：樊增祥
朝代：清
体裁：七言律诗

新亭置酒及新春，忧国谈边涕泪频。谁使严徐传谏草，似闻颇牧出词臣。文章悔窃时流誉，心迹惟于老辈亲。直恐功名惭宿顾，礼堂曾是问经人。
子珍以笋脯丝衣见惠各志以诗衣盖其姬人手制·其二
作者：樊增祥
朝代：清
体裁：七言绝句

心字罗衣稳称身，散花纤手即针神。隐侯瘦尽西风里，暖热相同有几人。
子珍将东归要余同行适余将往芜湖期后君三日会上海赋诗为券
作者：樊增祥
朝代：清
体裁：古风

我来自峡中，君去涉江委。执手鄂城阴，相从欲千里。昨有东诸侯，劝餐姑孰米。往觅七宝鞭，试骑巴马子。我如青山云，君如急湍水。水急不得停，云流有时止。愿君驻归飘，迟我江之沚。旅雁一绳飞，后先定无机。芳榭酒垆温，矮窗烛花喜。此际踏歌来，入门笑相视。人生相见欢，未可他日俟。赋诗掷江流，春申当鉴此。
子珍将出都小伶桐仙弹琵琶为别怅然赋此
作者：樊增祥
朝代：清
体裁：七言律诗

罗黑当筵枉费词，檀槽金镂映花枝。怨歌好唱公无渡，转语真成火不思。泪下青衫知几许，尊前红烛不多时。君心如月来相照，一树桐花影碧池。
子珍将如吴已具舟矣适余至沪上又留三日赠之诗
作者：樊增祥
朝代：清
体裁：七言律诗

我来君去意何如，难写吴淞惜别图。浦橘新黄成楚颂，江梅欲白往吴趋。东来偶殢书音酒，北物犹思梨笋酥。匪我送君君送我，梦和烟雨到丁沽。
子珍挈姬人游木渎有诗见示寄和二解·其一
作者：樊增祥
朝代：清
体裁：七言绝句

閒携弄玉上吴船，镜里山光泼黛鲜。一路蝉声风竹里，摇摇舟尾散茶烟。
子珍挈姬人游木渎有诗见示寄和二解·其二
作者：樊增祥
朝代：清
体裁：七言绝句

青杏园林雨乍收，砌苔明润绿阴稠。动人春色无多子，压鬓一枝安石榴。
子珍挈姬人游木渎有诗见示寄和二解子珍以笋脯丝衣见惠各志以诗衣盖其姬人手制·其一
作者：樊增祥
朝代：清
体裁：七言绝句

薄点晶盐嫩摘芽，几番蒸焙似春茶。寄言饱食羊羔者，风味终于淡处佳。
子珍送余渡江遂招同迟菊同年酒楼小集即席赋此并寄瞿赓甫廷韶观察
作者：樊增祥
朝代：清
体裁：古风

仲冬十九风日晴，野梅点扑衣裘轻。横江历乱见洲渚，归心不与冬水平。感君涉江走送予，掺祛大道心踟蹰。亦知我行不可辍，朋觞聊复欢须臾。江上朱楼过新雁，仿佛春明旧游宴。酒渴连催苦笋来，鲊香新共黄甘荐。与君弱冠长安城，意气磊落千人惊。常忧仲孺有酒失，时与小庾争书名。歘然一十有六载，交旧散落如春星。文章阅历归平淡，年辈推排到老成。比来鄂中同著书，餐钱盈月縻官厨。楚中文献久凋落，徵访故籍如追逋。从来方志有师法，横生讥谤非吾徒。楚钳虽利不忍去，中丞好士今则无。鸣呼好士今岂无，尚有解人瞿大夫。
安陆试院有怀孝达师都门·其一
作者：樊增祥
朝代：清
体裁：七言律诗

雪爪重寻岁已迁，巢痕历历记当年。怀中香草堪谁赠，爨后焦桐只自怜。南国赋才今已矣，荒台明月尚依然。东来未合干刘表，英识真惭杜颖川。
安陆试院有怀孝达师都门·其二
作者：樊增祥
朝代：清
体裁：七言律诗

玉尺亲从使者操，曲江席上忆挥毫。春来江汉流何远，地隔蓬莱望已高。丝竹自怜疏绛帐，轺轩犹盼出词曹。丰台花发金樽浅，撰杖空馀梦想劳。
安陆试院有怀孝达师都门仲彝奉其尊人安轩先生遗柩还浙诗以送之·其一
作者：樊增祥
朝代：清
体裁：七言律诗

丹旐东还果有期，一歌虞殡草离离。十年陶令归无计，此去安丰力倘支。云树苍然皆变色，衣冠送者尽衔悲。白鸡飞去稽山远，见否西州洒泪时。
定风波
作者：樊增祥
朝代：清

病酒伤离不奈春。罗衾颠倒绣麒麟。潜被猧儿惊梦觉。佯笑。欠呵情态最忺人。红杏一枝斜映面。春半。相逢还待杏生仁。乍觉肌凉添半臂。微嚏。是他念我翠眉颦。映水遮楼柳弄丝。建章门户啭莺迟。第四五番风信到。寒峭。小桃才著淡胭脂。记得花间同试酒。纤手。绿笺亲写草堂词。今日簪花人不见。双燕。啄花还上去年枝。水碧罗帷镇墨犀。春眠多魇觉来疑。髻子半偏钗半卸。今夜。梦抛红泪湿郎衣。他日牵衣灯下看。悽黯。啼痕狼藉酒痕稀。袍袄钞书休用墨。猩色。全将妾泪写君诗。绰约瑶台第一仙。生朝早占百花先。西母爱怜亲赐酒。长寿。千红万紫合推班。总把月娥呼作姊。欢喜。今年添得一回圆。小叠红笺书喜字。封寄。梅兄矾弟可同看。
定风波
作者：樊增祥
朝代：清
体裁：词

记前年、雪打花朝，今年又湿燕羽。婢剪香苏，奴芟翠蔓，一院梨花雨。半阴岑，半和煦。恰到春光最佳处。容与。且供支鹤料，平章琴谱。绿笺奏天姥。海棠巢、乞借轻阴护。趁方空未著。接䍦倒戴，闲过围棋墅。紫桃稊，碧桐乳。净洗看花眼中雾。留住。九十日春，休教虚度。
定风波 其三 闺思
作者：樊增祥
朝代：清
体裁：词

水碧罗帷镇墨犀。春眠多魇觉来疑。髻子半偏钗半卸。今夜。梦抛红泪湿郎衣。他日牵衣灯下看。悽黯。啼痕狼藉酒痕稀。袍袄钞书休用墨。猩色。全将妾泪写君诗。
定风波 其四 花朝前一日作
作者：樊增祥
朝代：清
体裁：词

绰约瑶台第一仙。生朝早占百花先。西母爱怜亲赐酒。长寿。千红万紫合推班。总把月娥呼作姊。欢喜。今年添得一回圆。小叠红笺书喜字。封寄。梅兄矾弟可同看。
定风波·其一
作者：樊增祥
朝代：清
体裁：词

病酒伤离不奈春。罗衾颠倒绣麒麟。潜被猧儿惊梦觉。佯笑。欠呵情态最忺人。红杏一枝斜映面。春半。相逢还待杏生仁。乍觉肌凉添半臂。微嚏。是他念我翠眉颦。
定风波·其二
作者：樊增祥
朝代：清
体裁：词

映水遮楼柳弄丝。建章门户啭莺迟。第四五番风信到。寒峭。小桃才著淡胭脂。记得花间同试酒。纤手。绿笺亲写草堂词。今日簪花人不见。双燕。啄花还上去年枝。
宴清都·连理海棠，用梦窗韵
作者：樊增祥
朝代：清
体裁：词

火凤排筝柱。红丝袅，茜霞低罥琼树。鸳睡初起，同心暗结，有谁偷妒。长生殿里香盟，各占取金钗半股。爇蕙火一气双烟，春寒暗减前度。绿章借取轻阴，檀心两点，深捧仙露。平分绛蜡，交衔茜绶，最消魂处。卢家玳梁新燕，懒更倚梨云对语。便自今，翠翠红红，朝朝暮暮。
宿宜沟驿用辛未出都韵赠仲彝
作者：樊增祥
朝代：清
体裁：七言律诗

旧时月色逐流波，漫唱吴歌复楚歌。丝竹中年行乐少，风尘奇士发名多。春寒小驿初垂柳，雪后征鸿尽渡河。便欲弹冠拟王贡，未应身世老烟萝。
宿鱼网洪
作者：樊增祥
朝代：清
体裁：五言律诗

明河耿遥夜，独客咏凉天。旅袂西风里，乡书白露前。猿归樵径月，钟定竹楼烟。欲趁秋江晓，褰裳采白莲。
寄仲彝
作者：樊增祥
朝代：清
体裁：七言律诗

我忆君如白与元，每将閒事报邮笺。野花开入临江宅，细雨寒生五月天。弟子更多巾卷会，时人肯乞草堂钱。软裘快马春明路，无复心情似旧年。
寄偶樵下巴河榷所
作者：樊增祥
朝代：清
体裁：七言律诗

探奇远过雪堂间，新共桃根打桨还。直以扁舟载风月，岂期监税得湖山。官钱起屋聊堪隐，团扇题诗好是閒。秋藕尚肥冬酒熟，可无朋旧与追攀。
寄子珍京师十首·其一
作者：樊增祥
朝代：清
体裁：古风

神交异楚越，献缟始贤兄。名字常挂口，相从无翅翎。却顾盖箧中，素书积已盈。今年春风发，脂辖游神京。相见稠人中，直前呼其名。满堂尽愕眙，吾乃喜惧并。喜兹骖靳合，相逐犹影形。惧复有仳离，悽恻安可胜。
寄子珍京师十首·其七
作者：樊增祥
朝代：清
体裁：古风

舍车登夷舶，涉险望蓬莱。巨海扬鸿波，万象森在怀。赤云翼白日，下照金银台。乘螭时出没，浮邱及洪崖。侧见之罘山，天际何崔嵬。雄视区宇内，仰观秦汉来。吾欲铭其巅，浩荡思君才。
寄子珍京师十首·其三
作者：樊增祥
朝代：清
体裁：古风

良游固云美，兹心百无竞。闭关人海中，道悦与禅定。往悟幸可质，来奇迭相赠。异书与名友，相依互为命。群流骛缨冕，翘翘望车乘。桃李讵不芳，贞松有本性。
寄子珍京师十首·其九
作者：樊增祥
朝代：清
体裁：古风

方舟溯江汉，辗转归里门。贤兄与扶持，万里同苦辛。倚闾久延望，见我喜笑频。不复言失得，细数交游新。君才及行谊，一一难具陈。家人已倦听，吾意殊未申。逝诵杜陵诗，永为结弟昆。
寄子珍京师十首·其二
作者：樊增祥
朝代：清
体裁：古风

中岁始相见，结交常恨迟。后约虽云长，安能补前期。相逢及春半，名卉开辛夷。忽复含桃实，京洛改春衣。朝夕纵所如，璇宫或琳池。荒耽亦有戒，为乐惧无时。及今魂梦间，历历犹可追。平生赏心处，兹游其庶几。
寄子珍京师十首·其五
作者：樊增祥
朝代：清
体裁：古风

之子恋京邑，我驾将言旋。明知有乖离，相戒勿复言。十日何所事，饮酒约平原。客醉未能起，骊驹忽在门。送我及门限，视我登轺轩。泪眼不忍开，但道珍重频。双轮八马蹄，绝尘去若奔。知君千里心，辗转随车轮。
寄子珍京师十首·其八
作者：樊增祥
朝代：清
体裁：古风

三日达沪渎，舣舟当海岸。开眸见江光，空明展秋练。隔江望越山，是君旧乡县。欲济阻重深，诸昆无由见。江南四五月，落英满芳甸。远山既明丽，密林逾葱茜。抚景易为娱，缘情独含叹。北向思故人，归心渺江汉。
寄子珍京师十首·其六
作者：樊增祥
朝代：清
体裁：古风

驱马出国门，心旌长如悬。触物遂成泫，抚衷多忧煎。密密真珠字，烦君写齐纨。滟滟翻酒痕，渍我衣袂间。琐细及茶果，一一车箱安。意防行子饥，睹兹翻辍餐。行行及日晚，灵雨滋高原。母乃感穹苍，垂泣助汍澜。不忧巾屦濡，只畏衣装寒。雨止固有时，泪落无由乾。
寄子珍京师十首·其十
作者：樊增祥
朝代：清
体裁：古风

端居怀永念，尺素忽相贻。省书未及竟，零涕沾裳衣。上言夙疢发，下言长相思。是夜梦见君，面目滋清羸。相顾杂悲喜，不知何言辞。念兹三载别，犹若百忧罹。翻忧孰后死，惨恸安能持。愿言服丹砂，千载以为期。
寄子珍京师十首·其四
作者：樊增祥
朝代：清
体裁：古风

桑弧设门左，所志在四方。顾兹反哺义，能勿艺稻粱。各各念门闾，时时怀梓桑。愿言获鼎烹，再拜陈高堂。北来春风恶，花落还故乡。君子固长贫，胡为气不扬。毋乃养不足，焉使惄心伤。
寄子珍越中
作者：樊增祥
朝代：清
体裁：七言律诗

荀陆相逢各有声，旧游历历记春明。旗亭尽解新歌曲，朝列多闻誉两生。玉貌羊车常并载，细书团扇总联名。如何一折青门柳，齐向人间望玉京。
寄寿爱伯师五十·其一
作者：樊增祥
朝代：清
体裁：七言律诗

声华籍籍动天阊，闭户虞卿岁月长。閒与娉婷商茗事，全疏朝谒对垆香。蚤专博士谈经席，晚试仙人服玉方。多少贵游愁白发，独留青鬓照缣缃。
寄寿爱伯师五十·其二
作者：樊增祥
朝代：清
体裁：七言律诗

四十曾吟楚客词，十年京邑更淹迟。孝标自叙何多恨，中散高情未入时。宦味那如莼菜美，俸钱难足草堂赀。淮南丛桂瀼西水，都入先生自寿诗。
寄彦清子珍书题后
作者：樊增祥
朝代：清
体裁：七言律诗

南馆闻筝梦已非，当歌稀复御尊罍。春光雪后回燕草，独客江边寄楚梅。潦倒每多京国思，交期难尽越中才。会看待诏承明日，怀抱因君得好开。
寄彦清辛楣仲彝书题后
作者：樊增祥
朝代：清
体裁：七言律诗

雪北香南迹已非，长安旧雨忍相违。花开曲水听莺出，酒尽高楼并马归。苒苒岁华怜晚暮，明明歧路惜分飞。灯前强寄平安字，多恐开缄泪满衣。
寄怀张樵野荫桓观察烟台
作者：樊增祥
朝代：清
体裁：七言律诗

五云楼阁起蓬莱，绛节仙人泲上回。身坐胡床清岛屿，手麾白羽动风雷。珠槃旦与夷酋会，玉帐秋凌海若开。壁立之罘千仞石，只今谁是勒铭才。
寄怀房师朱荻舫先生监利
作者：樊增祥
朝代：清
体裁：七言律诗

郡阁深谈每夜分，春风相送楚江濆。养亲暂捧求官檄，判事都成寿世文。镜里乌纱秋浦玉，手中团扇敬亭云。河阳亦有花千树，桃李终怜旧日芬。
寄怀李㤅伯师都门
作者：樊增祥
朝代：清
体裁：七言律诗

湛然心迹玉壶清，车骑雍容在凤城。彭祖自缘经术贵，林宗不挂党人名。门生远地供茶串，园叟深春致竹萌。驿使倭迟逢改岁，却依南斗望瑶京。
寄怀汝翼都门
作者：樊增祥
朝代：清
体裁：七言律诗

使君清望称蓬壶，一别青门岁再徂。拊马似曾将便面，解貂时欲付当炉。剧怜抱病依青琐，犹有閒情赋绛都。好是东南朝日丽，朝回花下对罗敷。
寄杜仲丹明经
作者：樊增祥
朝代：清
体裁：七言律诗

惊闻前辈失南屏，杜老东来见典型。为客乍添双鬓白，读书曾对九峰青。残霞远雁迷春渚，斜日江蓠映晚汀。欲采芳馨向何处，不堪瑶瑟怨湘灵。
寄献孝达夫子典试蜀中
作者：樊增祥
朝代：清
体裁：古风

流星四出阊阖开，绣衣持节西南来。益州使者发京邑，碧鸡金马生光辉。神武中兴剪妖孽，畴咨海内收群策。汉廷最赏淩云赋，蜀国至今有馀烈。先生盛名冠朝右，奉使西行简英杰。车盖晨飞陇首云，马头昼隓峨嵋雪。锦官城阙郁岧峣，鹰隼上击秋天高。锁厅三试奇㑺出，遗弃榛艾存芳椒。朱书细字一万卷，夜半目力穷秋毫。尔来制艺实薄劣，内无骨干矜皮毛。其馀经策等儿戏，捃摭故纸惭虚枵。先生取士独不尔，多方诘难形为劳。十条毕对居上第，贡之天府辉球刀。忆昔星轺临越甸，祥金美竹搜求遍。名士同登有道科，门生多直承明殿。今来蜀中秉衡尺，欧门轼辙应重见。试望天鼓井络閒，奎躔如月中宵焕。八月槎回楚树秋，岷江千里渺东流。若从巴峡穿巫峡，至喜亭边待舣舟。
寄调周銮贻慧生同年
作者：樊增祥
朝代：清
体裁：七言律诗

同年三百谒金门，第一周郎席上珍。名父合生孙讨虏，艳妻刚得卫夫人。清文芍药供裁剪，玉貌莲花作粉真。千载鸥波亭下水，如今移作洞庭春。
寄谭仲修廷献同年杭州
作者：樊增祥
朝代：清
体裁：七言律诗

朅来支枕梦西湖，白舫青帘入画初。衡岳春回三两雁，辛夷花发数行书。故人东望思鱼脍，名士多年尚草庐。为忆南屏山色好，老坡笠屐定何如。
寄赠彦清
作者：樊增祥
朝代：清
体裁：七言律诗

手把芙蓉谒玉京，春风韦曲最关情。换来美酒貂裘贱，唱出香词井水清。九列官中容抗礼，三花顶上旧题名。寻常莫作诗人看，射虎还过右北平。
寄赠潘伯循同年
作者：樊增祥
朝代：清
体裁：五言律诗

万里乘风志，三年上计车。九重自阊阖，朝莫有门闾。悬榻生秋藓，明灯对古书。异乡谁骨肉，真意独怜余。
对雨柬周銮诒惠生同年
作者：樊增祥
朝代：清
体裁：五言律诗

坐对如绳雨，黄梅节已过。斜飘侵砚急，薄润入衣多。新水争银闸，飞花满玉河。底无阮家屐，一为破庭莎。
对雪怀仲彝
作者：樊增祥
朝代：清
体裁：七言律诗

浮光积素满园林，小阁笼垆对夕阴。寄远漫逢花下使，求声时有竹间禽。平淮功业空思古，煮茗风流庶见今。欲赠襜褕怜岁晚，四愁争向雪中深。
寺中见琴道人画辄题殿壁·其一
作者：樊增祥
朝代：清
体裁：七言绝句

不见东吴老画师，苔皴粉剥见花枝。忍寒出手冻于铁，秉烛西廊来赋诗。
寺中见琴道人画辄题殿壁·其二
作者：樊增祥
朝代：清
体裁：七言绝句

官阁无因更举觞，边鸾遗墨满宫墙。蒲团一夜凉如水，不似西陵旧射堂。
寿楼春·寄镜渔都门
作者：樊增祥
朝代：清
体裁：词

怜樱桃花开，又铜街钿毂，轻转圆雷。见说韩潭春冷，玉扉生苔。谁劝汝，流霞杯。待月中、罗衫归来。好粉白重揩，鸦青细刷，销尽左风怀。烦遥寄，一枝梅。慰关中庾信，心事寒灰。最忆绿窗茶具，玉奁诗牌。中散俊，东方谐，比醥醪、卿言尤佳。料今夜兰堂，丁丁箭虬花际催。
寿楼春·秋气渐深，旋归有日，子宜至自保阳，寻当复去，连夕侍爱伯师饮丰楼，同赋是解
作者：樊增祥
朝代：清
体裁：词

怜芳时开樽。正金鞍载到，侧帽词人。漫说秋宵寒重，画屏围春。珠箔卷，蟾光新，照烛边、绡裳如云。笑画里明姿，词中绮语，花下暂时身。歌初阕，香犹温。怅流霞不驻，荑手轻分。过尽碧天新雁，绛河如银。朱户隔，黄尘亲，怕月中、吹箫犹闻。莫寻梦西楼，花阴露凉逢玉真。
寿楼春·闻花间女史诵《樊山集》，戏寄
作者：樊增祥
朝代：清
体裁：词

如春莺娇啼。又风蝉细咽，何处哦诗。莫是青城花蕊，自书宫词。非曹惠，非文姬。与女中相如同时。甚镂月裁云，樊山一集，传诵到红闺。乐莫乐，心相知。绣平原小像，五色柔丝。早识扶风都讲，莫如蛾眉。黄紬梦，犹寻伊。怪月中、青鸾来迟。想写韵楼前，千条绿杨俱向西。
将人都门留别黄子寿丈·其一
作者：樊增祥
朝代：清
体裁：七言律诗

碧池新溜已涓涓，计吏多时劝著鞭。烟柳尽垂双阙下，早莺犹在百花前。荐书未患当途少，诗句还从画壁传。几尺蓬莱清浅水，照人青鬓到中年。
将人都门留别黄子寿丈·其二
作者：樊增祥
朝代：清
体裁：七言律诗

斗北居然见一星，中朝文献未凋零。断碑羊岘犹能访，旧曲霓裳最可听。惜别肯令疏酒盏，借书还与校图经。脂车明发春明去，梦绕莲花太乙青。
将至郢上先以一诗投施大望云
作者：樊增祥
朝代：清
体裁：七言律诗

标格曾听说项斯，赋风歌雪久相思。坐麾尘尾倾江表，手握芳兰读楚词。鹈鴂鸣时津树暗，楝花落后峭帆迟。兰台宝客今馀几，接迹千秋未可知。
尉迟杯·去年灯期两填此调，今年灯事寥落，燕九日酒罢，魫窗寂坐，药娥未来，用晁无咎平韵体以写岑况。
作者：樊增祥
朝代：清
体裁：词

落灯风。又吹起、曲水仙杏红。今朝燕九晴和，歌管不到楼东。梨花一钟酒，记个人、小靥现芙蓉。围绮席、画烛金尊，去年情绪难同。想像帝里春融。问长春旧径，可驻香骢。彩燕金幡刚过了，纸鸢毬杖又相逢。今宵月、双照燕秦，伴玉缸、蕙炷寂寥中。底事姗迟，药娥怕上帘栊。
尉迟杯·正月十六夜，月色佳甚，坐鲽舫中，倚此寄一二故人
作者：樊增祥
朝代：清
体裁：词

灯珠转。又宝月、冷浸深深院。莲催玉漏三终，蟾啮金扉双扇。吴郎倚桂，刚看到、头番玉容满。忆年时、殿压金鳌，一双青凤扶辇。今宵寂寞行宫，料天上琼楼，玉宇寒浅。碧海青天愁何限，曾几见、眉山翠展。明烛底、相红荔白，莫悄入、唐宫拾粉箭。想姮娥、玉帔归时，广寒依旧弦管。
尉迟杯·用前韵咏水仙
作者：樊增祥
朝代：清
体裁：词

春光转。又雪后、草绿闲庭院。罗帷花结连心，钿盒金明一扇。甄妃独步，还暗惜、香尘袜罗满。话雀台、旧事如烟，夜寒犹梦铜辇。妆台乍试铢衣，凭商略檀痕，粉晕深浅。锦帐薰垆温存久，燕九近、芳心始展。重帘下、瑶姬暗数，比昨夜、花添四五箭。把冰姿、貌入吴缣，自怜非赵非管。
少年游 得王子常同年凤阳书，并示《春感》四阕，即次来韵，并怀逸珊夫人 其一
作者：樊增祥
朝代：清
体裁：词

枇杷欲熟问园官。来佐酒杯宽。松下棋奁，柳边锻灶，宜称竹皮冠。白发同年江海隔，书字报平安。想见高楼，青娥送酒，半臂不胜寒。
少年游·其三
作者：樊增祥
朝代：清
体裁：词

春明好景梦中过。将寿补蹉跎。天宝宫人，贞元朝士，一例邈山河。谁唱当时供奉曲，老矣敬新磨。卌载名场，使君与我，天下恐无多。
少年游·其二
作者：樊增祥
朝代：清
体裁：词

昆明无复汉时功。多难杜陵同。太史周南，庾郎关内，文字老来工。南望凤阳歌舞地，寂寞老王通。绛守园池，朱家陵墓，芳草夕阳中。
少年游·其四
作者：樊增祥
朝代：清
体裁：词

一麾江皖十年留。未办五湖舟。葑豆阴中，蘋花香里，还梦少年游。到处鸥波迎管赵，花月锦囊收。不栉词人，同根香草，桂叶两眉秋。
少年游·得王子常同年凤阳书，并示《春感》四阕，即次来韵，并怀逸珊夫人
作者：樊增祥
朝代：清

枇杷欲熟问园官。来佐酒杯宽。松下棋奁，柳边锻灶，宜称竹皮冠。白发同年江海隔，书字报平安。想见高楼，青娥送酒，半臂不胜寒。昆明无复汉时功。多难杜陵同。太史周南，庾郎关内，文字老来工。南望凤阳歌舞地，寂寞老王通。绛守园池，朱家陵墓，芳草夕阳中。春明好景梦中过。将寿补蹉跎。天宝宫人，贞元朝士，一例邈山河。谁唱当时供奉曲，老矣敬新磨。卌载名场，使君与我，天下恐无多。一麾江皖十年留。未办五湖舟。葑豆阴中，蘋花香里，还梦少年游。到处鸥波迎管赵，花月锦囊收。不栉词人，同根香草，桂叶两眉秋。
居停主人招同子珍前辈过申园茶话得人字
作者：樊增祥
朝代：清
体裁：七言律诗

球场如砥试雕轮，瞥见亭台照眼新。几曲红栏深入画，一瓯佳茗澹于人。壶骁棋劫宜清昼，锦石疏花作小春。犹有少年轻侠意，与君鸣佩过吴闉。
岁暮侍寿丈坐水东楼作
作者：樊增祥
朝代：清
体裁：七言律诗

撰杖名园取次行，水东楼子倚新晴。映阶碧草即仙药，漱石飞泉如玉筝。白傅故多陈酒债，荆公新改郑花名。春风此地成幽谷，要听乔莺弟一声。
岁暮自葺小轩
作者：樊增祥
朝代：清
体裁：七言绝句

短榻氍毹暖不胜，蜜梅香里爱冬晴。冰油细蘸桃花纸，乞得东轩分外明。
己卯闰三月三日荫田员外招同杜孝廉梁茂才集晴川阁补修禊事即席赋诗并怀偶樵少尉·其一
作者：樊增祥
朝代：清
体裁：七言律诗

飞盖如云集梵宫，禊桃犹作晚花秾。青山绕郭春无恙，曲水流觞岁再逢。烟雨西楼同怅望，衣冠南士极雍容。下方但见骖鸾影，知在珠帘第几重。
己卯闰三月三日荫田员外招同杜孝廉梁茂才集晴川阁补修禊事即席赋诗并怀偶樵少尉·其二
作者：樊增祥
朝代：清
体裁：七言律诗

往日高歌补重九，今来江阁闰重三。酒痕历历看衣上，柳色青青又汉南。佳日春秋能几遇，故人风雨更深谭。同游只少西堂谢，忆插茱萸转不堪。
帝台春
作者：樊增祥
朝代：清
体裁：词

清閟小幅，溪山黯青绿。丝雨弄晴，二月东风，今朝初六。草色苔光交旖旎，又还我、一庭芳缛。借春阴，直到花朝，红棠开足。泉响谷，清似玉。树绕屋，翠如幄。且抖擞官身，勾当春事，日日闭门休沐。雪积一分二分水，花亚十竿百竿竹。便随分携尊，总人间清福。
庆宫春
作者：樊增祥
朝代：清
体裁：词

霜鹤惊寒，绿螭息驾，玉蟾渐转木末。裘帽萧闲，词人三四，一行秋雁斜掠。淡烟疏树，照空地虬龙欲活。尧章松浦，玉局临皋，有何分别。素娥终自多情，尽纳吾曹，水晶封域。三条桑陌，十家柳巷，不似铜驼荆棘。马蹄清夜，问何似青鞋缓踏。今宵佳梦，还倚梅花，举杯邀月。
庚辰花朝同李爱伯师鲍敦夫临前辈寻歌贳酒流连竟日即席次爱师韵
作者：樊增祥
朝代：清
体裁：七言律诗

鼓笛纷纷集令辰，閒随珠勒步香尘。只应天上无双曲，解送城南百五春。舞遍霓裳花散雨，照来银烛玉为人。清游岂独金吾纵，天为游人洗月轮。
府河阻风作歌寄陈太守
作者：樊增祥
朝代：清
体裁：古风

塔上风铃语不止，日落寒云争渡水。江湖处处滞樯楫，鸿雁纷纷宿葭苇。低篷三尺打头頞，酒醉但卧无须起。旧书百读欲破碎，敝衣重著忘表里。人生三十不称意，万事多悲了无喜。素丝纵未易菙鬒，朽蠹已觉侵牙齿。公车三上竟何益，箭垛空悬不著矢。归来局促守章句，口嚼菜根曳穿履。此态岂独世人慢，风涛且与相角牴。德安太守实人杰，幕下往往致奇士。书来邀我校童律，岂料孤舟泊江汜。食客谁供汉上鱼，榜人买贵湘中米。明旦誓欲舍舟楫，马上折葼当鞭箠。相逢命酒且当歌，笑看碧山净如洗。
庭际海棠山茶各试一花·其一
作者：樊增祥
朝代：清
体裁：七言绝句

端重轻盈态不同，尹邢相对笑东风。香词合唱交枝玉，乐府分填一萼红。
庭际海棠山茶各试一花·其二
作者：樊增祥
朝代：清
体裁：七言绝句

朝来辛苦护珍丛，自剪花幡细雨中。更有春人比花弱，海红帘下试熏笼。
归朝欢·用马庄父韵，简砚荪
作者：樊增祥
朝代：清

缺月窥帘黄甚酒。帘外花香帘内有。隐囊纱帽坐填词，䟃？秦七兼黄九。不眠宵亦昼。无多疏雨无多柳。倚银屏、秋灯一菽，又是雁来候。书题远费姜芽手。小字红蚕笼绮袖。燕山滏水几时归，吴襟楚带今年瘦。东阁诗数首。流苏委地还依旧。最萦心、嫏嬛小劫，可有乌龙守。
归朝欢·用马庄父韵，简砚荪
作者：樊增祥
朝代：清
体裁：词

缺月窥帘黄甚酒。帘外花香帘内有。隐囊纱帽坐填词，䟃𧽼秦七兼黄九。不眠宵亦昼。无多疏雨无多柳。倚银屏、秋灯一菽，又是雁来候。书题远费姜芽手。小字红蚕笼绮袖。燕山滏水几时归，吴襟楚带今年瘦。东阁诗数首。流苏委地还依旧。最萦心、嫏嬛小劫，可有乌龙守。
彩云归
作者：樊增祥
朝代：清
体裁：词

珠帘不散小春寒。傍梅花、暂卸雕鞍。金橘香几盏和醅酒，银烛下、换了朱颜。忆城东、绮裘茸帽，拥薰垆小眠。可羡北台三老，鹤氅如仙。堪怜。江州司马，七香车、载到婵娟。胜常道罢，颓玉无力，侧倚床栏。荡湘波、明眸似剪，旧恨都聚眉山。琴床畔，卿是文君，谁是文园。
往与仲丹望云荫田偶樵以文字相往复偶编郢中酬唱集贻诸好事乐可知也顷来鄂中与仲丹相见而三君墓草宿矣仲丹有诗叙哀奉答一首
作者：樊增祥
朝代：清
体裁：七言律诗

郢中白雪吾同调，青眼高歌觉有神。赓唱久登长庆集，禊游曾及永和春。莺花故国空陈迹，车笠平生此数人。何限山阳闻笛感，把君诗句一沾巾。
得子珍湖南书却寄
作者：樊增祥
朝代：清
体裁：七言律诗

谒选金门岁又徂，停云千里意何如。改官自为宁亲便，困学其如与世疏。新橘再黄逢卧病，早梅初白为传书。双凫若假南飞翼，手版还应谒后车。
得爱伯师京邸书寄
作者：樊增祥
朝代：清
体裁：七言律诗

多年人海滞名郎，华省翻宜作病坊。一别湖山从间阻，重寻车库益悲凉。旧人度曲非天宝，老眼看春到会昌。贺监东还无好计，空令垂白恋明光。
德安试院听陈太守建侯谈风穴之胜有怀孙彦清德祖同年汝州
作者：樊增祥
朝代：清
体裁：古风

生平结志归林丘，饥驱往往依宾帱。匝月闭置如新妇，双屐坐负名山游。汉东太守真名士，南北经行三万里。酒酣为我说中州，嵩洛清光落杯底。少年带剑出幽燕，开府荆梁正礼贤。争知夕殿含香客，来咏清秋宿府篇。黄皮裤褶桓宣武，马上英风健于虎。汝南驻兵一月馀，营外青山似环堵。一峰突起竖天旌，上有空同旧日铭。玉带河边朝洗马，翠岚亭畔夜呼鹰。万松夹路苍髯古，六月山中不知暑。黄尘一骑去如飞，刷耳虚涛走风雨。松阴尽处是红墙，来叩生公旧讲堂。一丘一壑平生愿，肯与山僧话战场。十年陈梦消无迹，坐想烟霞犹历历。胸中五岳一倾吐，慰我多年山水癖。却忆风流孙会稽，凌秋独上小峨嵋。梁园宾从皆零落，苦被山灵索赋诗。
忆旧游
作者：樊增祥
朝代：清

甚莼波松雨，白石仙人，又到垂虹。系缆桥亭畔，正栖鸦病柳，瘦倚西风。万顷具区烟水，残照湿濛濛。问素袜明珰，采香泾里，底处相逢。绝代填词手，向水云深处，凭吊遗踪。寂寞吴江路，念楚骚谁续，霜陨兰丛。为问米船图画，淡墨是何峰。且笛谱重翻，悽悽冷烛双泪红。算人间惟有，艳色清才，自古难修。修到鸳鸯命，怕书生薄福，欢不胜愁。惆怅水云楼事，一梦堕扬州。恰网得西施，水精帘下，暖抱箜篌。秋雨相如病，莫白头吟罢，沟水西流。幸不随流水，问琅琊情死，著甚来由。从此青山埋玉，锦树一林秋。赚燕子归来，重帘不卷关盼楼。
忆旧游·其一
作者：樊增祥
朝代：清
体裁：词

甚莼波松雨，白石仙人，又到垂虹。系缆桥亭畔，正栖鸦病柳，瘦倚西风。万顷具区烟水，残照湿濛濛。问素袜明珰，采香泾里，底处相逢。绝代填词手，向水云深处，凭吊遗踪。寂寞吴江路，念楚骚谁续，霜陨兰丛。为问米船图画，淡墨是何峰。且笛谱重翻，悽悽冷烛双泪红。
忆旧游·其二
作者：樊增祥
朝代：清
体裁：词

算人间惟有，艳色清才，自古难修。修到鸳鸯命，怕书生薄福，欢不胜愁。惆怅水云楼事，一梦堕扬州。恰网得西施，水精帘下，暖抱箜篌。秋雨相如病，莫白头吟罢，沟水西流。幸不随流水，问琅琊情死，著甚来由。从此青山埋玉，锦树一林秋。赚燕子归来，重帘不卷关盼楼。
忆瑶姬
作者：樊增祥
朝代：清
体裁：词

荑柳缃桃，斗艳冶、平分一半春风。瑶台月下人，记桂堂深处，曾几相逢。双莲冉冉凌波，独立芝田晓露中。又并肩、私语移时，角巾钗索挂珑璁。画梅燕子梁空。满地余香，可怜斑竹薰笼。屏心周昉画，貌海棠春睡，粉媠脂慵。啼痕点点沾衣，可似相思豆子红。待锦笺、说与相思，定蹙双翠峰。
忆秦娥 其一 闺怨，用冯延巳调
作者：樊增祥
朝代：清
体裁：词

罗袖湿。坐到窗儿黑。唧唧。懒学木兰当户织。然脂磨瘦画眉墨。粉纸开奁觅。笔笔。写出相思闻叹息。
忆秦娥 其三 题美人梳头画障
作者：樊增祥
朝代：清
体裁：词

开镜匣。日射胭脂颊。滑滑。苏合油滤垂地发。金钗斜溜耳珠戛。宝髻须花压。恰恰。簪上一枝长十八。
忆秦娥 其二 春闺
作者：樊增祥
朝代：清
体裁：词

花妒妾。酒晕双桃靥。切切。早与鸳鸯颁度牒。翠颦娇煞远山色。水样罗裙褶。叶叶。上绣穿花千个蝶。
忆秦娥·沪上遇京师故人
作者：樊增祥
朝代：清
体裁：词

当年乐。豹钱骢子黄金络。黄金络。锦貂玉貌，少年京洛。今年海上东风恶。旗亭携手罗衣薄。罗衣薄。相逢又是，江南花落。
忆秦娥·闺怨，用冯延巳调
作者：樊增祥
朝代：清

罗袖湿。坐到窗儿黑。唧唧。懒学木兰当户织。然脂磨瘦画眉墨。粉纸开奁觅。笔笔。写出相思闻叹息。花妒妾。酒晕双桃靥。切切。早与鸳鸯颁度牒。翠颦娇煞远山色。水样罗裙褶。叶叶。上绣穿花千个蝶。开镜匣。日射胭脂颊。滑滑。苏合油滤垂地发。金钗斜溜耳珠戛。宝髻须花压。恰恰。簪上一枝长十八。
念奴娇 其一 闰夏有忆，用稼轩韵
作者：樊增祥
朝代：清
体裁：词

小年长日，又桐生翠珥，藕添瑶节。鹊踏幽窗铃索响，犹记那人心怯。露药欹红，烟荷滴粉，玉貌何分别。金香前事，玳梁双燕能说。回忆京兆当年，小眉亲画，镜底初三月。别后青禽来往字，刚似云罗千叠。水驿芳梅，津亭怨柳，纤手都曾折。甚时相见，晓妆重看梳发。
念奴娇 用前韵自题六十一岁小像二首 其二
作者：樊增祥
朝代：清
体裁：词

此翁六一，是追陪洛下，耆英时节。少与浮荣多与健，马上飞腾休怯。如意天花，官袍芳草，全与人殊别。樊南遗事，西都士女能说。应笑老去韦郎，玉箫安在，长忆人如月。本领何关歌曲事，宛转渭城三叠。一范临关，百坡照颍，朝士都心折。清朝看镜，一痕霜在吴发。
念奴娇·其三
作者：樊增祥
朝代：清
体裁：词

士当知足，甚紫薇花畔，更希旌节。到老始知高处险，安晚平生情怯。雪白鳊鱼，霜红橘树，久与家林别。放翁团扇，风流时有人说。天意留取江南，读书种子，双眼明如月。案牍祇同风箨扫，书似云山重叠。皓鹤轩昂，青松倔强，羽鬣无摧折。后身何似，一规脉望如发。
念奴娇·戏咏红袜，调淇泉学使
作者：樊增祥
朝代：清
体裁：词

绣罗襟底，衬绯霞一抹、烟般月样。珠纽银镮金压缝，雪色柔肌轻障。背姆偷裁，嫌郎暗解，软煞桃花浪。那回初洗，合欢枝上曾晾。比似钿盒香囊，绣缠弓履，都付檀奴掌。想见瑶姬临欲睡，反搭红檀衣桁。入月光阴，浣纱年纪，最忆兜兜巷。明珰不寄，倚灯空自惆怅。
念奴娇·用稼轩韵
作者：樊增祥
朝代：清
体裁：词

桂花香里，料常仪、愁度璇宫佳节。三十九年，秋再闰、狼角射人心怯。铜马东来，青骡西去，惨与宫花别。玉真前世，白头宫女能说。闻道扇子湖边，疏疏霜柳，犹挂黄昏月。铜辇秋衾，宣府梦、梦绕燕山重叠。太液芙蓉，上林橘树，一任人攀折。青天愁望，知添多少华发。
念奴娇·闰夏有忆，用稼轩韵
作者：樊增祥
朝代：清

小年长日，又桐生翠珥，藕添瑶节。鹊踏幽窗铃索响，犹记那人心怯。露药欹红，烟荷滴粉，玉貌何分别。金香前事，玳梁双燕能说。回忆京兆当年，小眉亲画，镜底初三月。别后青禽来往字，刚似云罗千叠。水驿芳梅，津亭怨柳，纤手都曾折。甚时相见，晓妆重看梳发。此翁六一，是追陪洛下，耆英时节。少与浮荣多与健，马上飞腾休怯。如意天花，官袍芳草，全与人殊别。樊南遗事，西都士女能说。应笑老去韦郎，玉箫安在，长忆人如月。本领何关歌曲事，宛转渭城三叠。一范临关，百坡照颍，朝士都心折。清朝看镜，一痕霜在吴发。士当知足，甚紫薇花畔，更希旌节。到老始知高处险，安晚平生情怯。雪白鳊鱼，霜红橘树，久与家林别。放翁团扇，风流时有人说。天意留取江南，读书种子，双眼明如月。案牍祇同风箨扫，书似云山重叠。皓鹤轩昂，青松倔强，羽鬣无摧折。后身何似，一规脉望如发。
思佳客·曾孙百朝，爽翁以词见贶，次韵奉酬
作者：樊增祥
朝代：清
体裁：词

家世严州胜峡州。新词巧夺玉钩钩。句将贾岛黄金铸，情比桐江碧玉流。么凤小，锦绷柔。试啼早许冠军侯。与公俱是餐枫客，抱得曾孙尚黑头。
思佳客·纳凉
作者：樊增祥
朝代：清
体裁：词

出浴轻容隐雪光。双头茉莉玉钗旁。修眉已入横烟谱，润脸羞添拜月妆。藤角枕，竹方床。柳丝摇曳水风凉。冰肌玉骨清无汗，消受池荷自在香。
恋绣衾
作者：樊增祥
朝代：清

十三筝柱金雁飞。晚妆慵、云髻半颓。甚黄昏、朱帘犹卷，待衔花、双燕未归。起看新月西廊下，被东风、吹冷画衣。慢兜回、茜窗深处，熨泥金、裙带写诗。绿阴如幄笼翠烟。儭安榴、一点更妍。怪朝来、幺红不见，被春人、簪上鬓边。花窗两面镶云母，似吴中、烟浦画船。绣帘间、一弯碧月，学文君、新画远山。织花湘簟青玉光。悄无言、茉莉自香。是渠侬、云鬟曾戴，共玉钗、偷卸枕旁。白团扇画乘鸾女，引清风、肌雪自凉。玉池心、鸳鸯偷笑，纳凉人、长是淡妆。华清出浴云髻偏。飐蜻蜓、红瘦小莲。甚竹垆、候汤犹嫩，绕东墙、双鹤避烟。黄栀花下哥瓷盏，试新茸、双井雨前。敛双蛾、将颦还笑，指冰槃、梅子带酸。瑶华池上金鲫鱼。唼圆荷、盘露泻珠。俯清漪、金钗欲溜，睡起来、云鬓乱无。双鸳来往青苔地，小红栏、纤手自扶。怪昨宵、五更微雨，损芭蕉、叶上草书。
恋绣衾 其一 新岁鲽舫即事有怀
作者：樊增祥
朝代：清
体裁：词

海红步障双紫鸳。午窗晴、烘透水仙。读画久，煎茶熟，悄房栊、花气似烟。年头墨牍无多许，问西楼、谁斗管弦。且侧帽，梅花下，背东风、偷学少年。
恋绣衾 夏闰四解 其二
作者：樊增祥
朝代：清
体裁：词

绿阴如幄笼翠烟。儭安榴、一点更妍。怪朝来、幺红不见，被春人、簪上鬓边。花窗两面镶云母，似吴中、烟浦画船。绣帘间、一弯碧月，学文君、新画远山。
恋绣衾·其一
作者：樊增祥
朝代：清
体裁：词

十三筝柱金雁飞。晚妆慵、云髻半颓。甚黄昏、朱帘犹卷，待衔花、双燕未归。起看新月西廊下，被东风、吹冷画衣。慢兜回、茜窗深处，熨泥金、裙带写诗。
恋绣衾·其三
作者：樊增祥
朝代：清
体裁：词

东风未绿百草芽。袅鹅黄、新柳带鸦。小儿女，春妆丽，蘸胭脂、弹上杏花。去年人日书红纸，记柔荑、黏贴翠纱。玉窗静，重门锁，燕归来、犹认谢家。
恋绣衾·其三
作者：樊增祥
朝代：清
体裁：词

织花湘簟青玉光。悄无言、茉莉自香。是渠侬、云鬟曾戴，共玉钗、偷卸枕旁。白团扇画乘鸾女，引清风、肌雪自凉。玉池心、鸳鸯偷笑，纳凉人、长是淡妆。
恋绣衾·其二
作者：樊增祥
朝代：清
体裁：词

黄金鞳膝苏合裘。暖帘垂、香满被篝。去年见，今年忆，画春山、人在小楼。妆成独自薰香坐，红毡熨、银叶酒舟。绣斜领，金排扣，系雕龙、双玉佩不。
恋绣衾·其五
作者：樊增祥
朝代：清
体裁：词

瑶华池上金鲫鱼。唼圆荷、盘露泻珠。俯清漪、金钗欲溜，睡起来、云鬓乱无。双鸳来往青苔地，小红栏、纤手自扶。怪昨宵、五更微雨，损芭蕉、叶上草书。
恋绣衾·其四
作者：樊增祥
朝代：清
体裁：词

华清出浴云髻偏。飐蜻蜓、红瘦小莲。甚竹垆、候汤犹嫩，绕东墙、双鹤避烟。黄栀花下哥瓷盏，试新茸、双井雨前。敛双蛾、将颦还笑，指冰槃、梅子带酸。
恋绣衾·其四
作者：樊增祥
朝代：清
体裁：词

明波织簟西子湖。袖罗香、游女弄珠。昨梦到，孤山侧，万梅花、齐拜老逋。抱琴打点杭州去，问钱王、十锦在无。陌上走，花开候，绣衣人、真入画图。
恋绣衾·新岁鲽舫即事有怀
作者：樊增祥
朝代：清

海红步障双紫鸳。午窗晴、烘透水仙。读画久，煎茶熟，悄房栊、花气似烟。年头墨牍无多许，问西楼、谁斗管弦。且侧帽，梅花下，背东风、偷学少年。黄金鞳膝苏合裘。暖帘垂、香满被篝。去年见，今年忆，画春山、人在小楼。妆成独自薰香坐，红毡熨、银叶酒舟。绣斜领，金排扣，系雕龙、双玉佩不。东风未绿百草芽。袅鹅黄、新柳带鸦。小儿女，春妆丽，蘸胭脂、弹上杏花。去年人日书红纸，记柔荑、黏贴翠纱。玉窗静，重门锁，燕归来、犹认谢家。明波织簟西子湖。袖罗香、游女弄珠。昨梦到，孤山侧，万梅花、齐拜老逋。抱琴打点杭州去，问钱王、十锦在无。陌上走，花开候，绣衣人、真入画图。
情久长
作者：樊增祥
朝代：清
体裁：词

月明鹤背吹笙，玉貌如天远。甚小凤、碧桐深处，重斗弦管。白杨堪作柱，尚留得、燕子楼中盼盼。杜郎老、看他定子，两世红霞，情不尽，金樽浅。越缦堂深，久当州门看。怪近日、听香读画，芳意都懒。歌楼红烛影，怎禁得、十七年来再见。试呼起、铜弦铁凤，强作花朝，花底泪，青衫满。
感怀呈陶在铭仲彝四兄
作者：樊增祥
朝代：清
体裁：七言律诗

题柱功名感逝波，击壶聊复助悲歌。他乡见月团栾少，好友如云聚散多。历历春莺才蓟苑，栖栖羸马又交河。中宵漫蹴刘琨起，归梦依依在绿萝。
戊寅九日陪豹岑前辈龙山寺游宴
作者：樊增祥
朝代：清
体裁：古风

城西山以来龙名，蜿蜒势与青冥争。居人指为落帽处，似龙毋乃非真形。使君政暇事幽讨，佳辰良友偶合并。肩舆出郭去牌纛，勿使呵殿惊山灵。山椒有寺出林表，远望丹翠辉檐楹。入门一衲为前导，华裾玉佩摇珑玲。仙云亭亭结葩瑵，法花袅袅垂金瓶。殿隅一楼拔空起，直上凭栏俯千里。石幢倒映寒潭清，雕槛平临暮山紫。是日金风最寒慄，天清地肃空无滓。苑柳宫荷积水中，汀兰浦雁苍烟里。景光无际欢有穷，举酒属客浇凡胸。几筵咫尺罗山海，翠尊银烛回春融。蟹螯未紫柑未红，菊花始秀东篱东。眼前节物尽迟暮，及时胡不酣千钟。此山自昔盛尊俎，高会如云散如雨。呼鹰台上彼何人，豚犬儿郎不足数。折臂三公差解事，登临意亦在千古。远志当如谢安石，可儿复有桓宣武。丈夫各欲树芳烈，世俗乃始荒歌舞。不见前朝游治处，渚宫竹殿今尘土。当歌慷慨若有神，玉壶酒尽钟鸣昏。缁流秉炬起相送，野塘照见酡颜新。百年此会复几日，故须作记镌青珉。高冠岌岌幸未落，慎勿呼我狂参军。
戏题近人诗集示及门诸子
作者：樊增祥
朝代：清
体裁：古风

采兰莫采叶，食笋莫食竹。啜酒莫啜醨，扣钟莫扣木。羚羊诗境何处寻，在辨芳新与痴浊。夫夫自拟古作者，牛腰诗卷森成束。戈矛锈涩充武库，羹胾緟叠来光禄。竹林中人走且惊，曹洞下禅参未足。亦知我语胜渠语，爱玩生红映新绿。捉笔欲写杜鹃心，其奈汉唐相追逐。
戏题陶七精舍
作者：樊增祥
朝代：清
体裁：七言律诗

好与迂倪共一龛，云林清秘近城南。画叉偃蹇桃枝竹，琴几玲珑豆瓣楠。爱学漆书存古意，每呼茶子助清谈。此中乾净无多地，门外红尘恐不堪。
扬州慢·子珍用石帚自度腔调赠韬父，予亦继声
作者：樊增祥
朝代：清
体裁：词

垂柳江干，小桃门外，玉鞭两度经过。恁单衣瘦屧，正倦倚斜柯。算春在、屏山曲处，细闻吴语，轻度横波。甚游骢北去，纤云遮断银河。谢娘眉妩，料如今、懒画烟螺。剩旧写宫词，新弹粉泪，犹在香罗。几许镜中青鬓，不堪向、别里消磨。盼东风吹，聚竹西佳讯如何。
抵家
作者：樊增祥
朝代：清
体裁：古风

日夕始见塔，到门山月低。老亲起逆我，顾我颜色悽。照以灯烛光，憔悴无容仪。哀乐能伤人，况我常羁栖。譬如归宁女，慰问非一词。黾勉事他人，安及爷娘慈。区区爱怜心，十倍未嫁时。又恐无久淹，还当成别离。甘滑适儿口，寒暖试儿衣。宛宛姊妹行，谁云是男儿。繄余事远游，岂曰俦侣稀。至竟骨肉恩，难为朋好移。短褐苟蔽身，菽水甘如饴。吾将掩衡门，又虞猿鹤饥。
拜星月慢·前题
作者：樊增祥
朝代：清
体裁：词

喜鹊檐楹，流莺庭院，暗湿罗衿玉露。早洗云軿，洒丝丝甜雨。碧梧外、掩映婺蟾一棱，月姊何曾偷妒。笑看天孙，弄鸳鸯双杼。倚垂虹、稳试凌波步。好刍尼、忍把佳期误。一霎两点星萍，又金风吹聚。叹人间、碧海成桑土。偏银汉、万古长如故。剩小花、碧到牵牛，把相思低诉。
拟两头纤纤歌·其一
作者：樊增祥
朝代：清
体裁：古风

两头纤纤梭趁机，半白半黑奁中棋。腷腷膊膊然豆萁，磊磊落落倾筐梨。
拟两头纤纤歌·其二
作者：樊增祥
朝代：清
体裁：古风

两头纤纤水中菱，半白半黑沙边禽。腷腷膊膊鼗鼓鸣，磊磊落落男儿心。
拟鱼玄机八至诗二首·其一
作者：樊增祥
朝代：清
体裁：六言诗

至盛至衰花色，至悲至欢月明。至甘至苦书味，至冷至暖人情。
拟鱼玄机八至诗二首·其二
作者：樊增祥
朝代：清
体裁：六言诗

至浅至深酒盏，至轻至重黄金。至长至短春夜，至近至远锦衾。
挽张之洞联
作者：樊增祥
朝代：清
体裁：联

取海内六大邦政艺，豁中华二千载颛蒙，懦者使强，愚者使智；有晏婴三十年狐裘，无孔明八百株桑树，公尔忘私，国尔忘家。
挽张之洞联
作者：樊增祥
朝代：清
体裁：联

廿八载身都将相，行乎中国，达乎四夷，平生东阁宏开，主旧学，宾新学；卌一年亲炙门墙，教以文章，授以政要，今日西州痛哭，人一天，我二天。
挽李鸿章联
作者：樊增祥
朝代：清
体裁：联

能任天下，伊尹庶几，治亦进，乱亦进；不以兵车，管仲之力，如其仁，如其仁。
挽袁树勋联
作者：樊增祥
朝代：清
体裁：联

从科第外论功名，君友刚直其人也，起令长，陟封圻，凡节钺所临，皆为国家建远大之策，而朝右倚若长城，至五族共和，公已乞休久矣；于师友中数知己，我视文襄何殊焉，誉词章，奖政事，迨安蒲内召，独许卑末有开济之才，而言外更无余子，如九原可作，吾将谁与归乎。
换巢鸾凤·戏赠蕖城孝廉，同爱师调
作者：樊增祥
朝代：清
体裁：词

微雨黄昏，又娇云荡绮，淡月笼银。倚襟初问姓，密坐始销魂。相思曾记在阑春，费伊几多，罗巾泪痕。刚挨到，荔子熟、玉颜才近。香烬，欢未尽。为问斛珠，可有楼东分。竹泪明江，蕙怀萋锦，无限人间酸恨。待得东风采蘼芜，好持缣素从郎问。须相怜，下山时、秀靥红晕。
散馆得知县酬爱伯师见慰一首
作者：樊增祥
朝代：清
体裁：七言律诗

人天小谪亦何言，犹荷高轩数过存。银管试书新案牍，玉堂难认旧巢痕。但营升斗非臣志，得奉晨昏是国恩。独有平生师友在，谪居长是望修门。
敦夫汝翼分校礼闱奉赠二首·其一
作者：樊增祥
朝代：清
体裁：七言律诗

黄纸宣名出玉墀，大官供帐肃鸾仪。凤林接羽参差入，鱼佩分行次第随。发策王融谙故事，领房刘瓛尚轻资。帘前襕幞知多少，竞诵当年省试诗。
敦夫汝翼分校礼闱奉赠二首·其二
作者：樊增祥
朝代：清
体裁：七言律诗

尊酒平居数往还，锁厅今日足清欢。传衣不少新先辈，对榻同称小试官。烧烛光阴逢病起，煎茶风味在春阑。故人大半风檐底，寄语欧梅子细看。
斋居即事
作者：樊增祥
朝代：清
体裁：五言律诗

已断春明梦，閒吟秋水篇。荒庭生短菊，甘井汲寒泉。才薄逢时拙，情孤得地偏。玄蝉今已寂，吾鬓尚依然。
斗婵娟·秋怀
作者：樊增祥
朝代：清
体裁：词

雁来红靓牵牛紫，花间凉雨犹沁。晚晴茉莉半开时，爱小莲丰韵。柳外月、徘徊弄影，真珠帘底檀蛾晕。绮思浓于酒，又恰被青禽唤醒，捎到芳讯。书字强说平安，凤城秋夜，半衾幽梦无准。素娥青女斗婵娟，怎奈铢衣冷，更露鹊栖枝未稳。晶盘那得明珠定。想夜夜瑶宫里，愁倚银屏，泪珠滴粉。
斗百草·早春即事
作者：樊增祥
朝代：清
体裁：词

粉捏狮蛮，菜挦龙鹤，年光媚。绿脚茶甘，紫芽姜嫩，刚了先生饭事。饶阶行、有药蔓三青，筇枝九紫。问百子池头，蕃釐观里，几多红翠。拟向金门问夜，绣陌朝天，还待日边青鸟至。蓟北江南，弄梅搴杏，取宫帘、丹毫进止。长亭柳，才绿便含销魂意。笛声起。这离情、有如灞水。
新制布衣
作者：樊增祥
朝代：清
体裁：五言律诗

释褐犹无日，安论紫与绯。橦花賨女布，薜荔楚人衣。澹泊从吾好，暄凉与汝依。世皆同此服，愁绝锦坊机。
新雁过妆楼
作者：樊增祥
朝代：清
体裁：词

一角青旗。销魂地、残阳澹著枫枝。短篷斜系，刚遇冷雁飞时。几折红栏都靠水，倚栏人在柳条西。更沈吟，杜郎旧句，无限萋迷。依稀南陵水面，正上弦月小，曳练云低。远山点黛，不似当日蛾眉。秋江白蘋自发，问鸦鬓、单衫何处归。天涯泪，莫泥他纤指，弹上罗衣。
方顺桥题壁
作者：樊增祥
朝代：清
体裁：七言律诗

水店荒寒柳未丝，春袍无奈北风欺。暖帘不捲灯熏画，破壁重泥粉盖诗。河朔健儿犹带剑，墙东罗袖解弹词。好将姓字题桥柱，验取相如过马时。
旅中生日外姑蒋夫人治具见要感赋一首
作者：樊增祥
朝代：清
体裁：七言律诗

庚寅生日不相忘，作意东园为举觞。银烛自令人意暖，梅花还发故时香。乘鸾久已悲秦主，盘马多惭说庾郎。大好笋鱼不归去，却看鄂北是家乡。
明日复泛舟至湖楼遂诣伯牙台小憩已复由汉入江与荫田别归武昌得诗四首·其一
作者：樊增祥
朝代：清
体裁：古风

平明启房户，云水荡澄鲜。初阳媚东桑，金碧相回旋。理榜溯清汉，细波流涓涓。舟樯既栉比，阛阓复云连。是月已孟冬，气熙若春天。巾服并萧散，茶具纷在前。舣舟当岸曲，垂杨拂我肩。却望里湖水，空明如月圆。
明日复泛舟至湖楼遂诣伯牙台小憩已复由汉入江与荫田别归武昌得诗四首·其三
作者：樊增祥
朝代：清
体裁：古风

小舟遵湖曲，言至牙台阴。昔者钟子期，此焉结苔岑。连峰抗以高，流水窈以深。古人失逮好，终身屏瑶琴。想见抱芳洁，与世殊贞淫。感此念良会，时逝不可寻。参辰一以隔，还当韬玉音。开轩恣遐眺，倚树触微吟。岂谓浮世子，能知山水心。
明日复泛舟至湖楼遂诣伯牙台小憩已复由汉入江与荫田别归武昌得诗四首·其二
作者：樊增祥
朝代：清
体裁：古风

湖波明如月，湖树圆如盖。杳然云水间，一楼出烟霭。昔为谢朓居，今也陆机廨。坐我百尺颠，琼枝肃揖拜。乞火煮溪茶，分泉濯寒菜。一室无流尘，坐与名理会。窗中女郎山，窈窕见眉黛。何必弄珠人，贻我江皋佩。
明日复泛舟至湖楼遂诣伯牙台小憩已复由汉入江与荫田别归武昌得诗四首·其四
作者：樊增祥
朝代：清
体裁：古风

出游日向晨，回棹已及暮。子归江上楼，我唤东门渡。杜叟相与偕，褰裳涉江路。十月烟水春，梅花半含吐。采之贻故人，庶以见心素。花下却回头，汀洲暧白露。不见倚楼人，苍苍汉阳树。
春云怨·今岁海棠作花甚繁，已破萼矣，忽雨雪累日，恐遂伤损，倚此慰之
作者：樊增祥
朝代：清
体裁：词

湘屏几叠，罨晚云如梦，春阴如墨。昨夜绿章初下，点点紫绵和露坼。可奈东风，吹花调粉，化作东栏数枝雪。香靥销红，仙肌凝素，掩映绣帘隙。猩英占断芳菲色。纵飞琼相妒，依然倾国。莫忆红罗小亭侧。聘与梅花，玉冷天寒，怎生禁得。且傍珍丛，故烧银烛，看取晚妆明婳。
春从天上来·十月既望，游杜子祠，折黄梅花一枝，归遗细君。
作者：樊增祥
朝代：清
体裁：词

郭外山斜，倚瘦藤来访，杜曲人家。冷径苔荒，古祠云暗，疏树乱点寒鸦。若比瀼西精舍，浑不似、门掩溪花。网虫遮，看诗墙一角，细绾秋蛇。霜笳又催冷蕊，早绽了檀心，掩映纹纱。数点蜂黄，一双翠羽，依然春在天涯。折得一枝归去，刚宜称、素手煎茶。斗风华、怕临风倚竹，翠袖寒些。
春夕偕方同仲诣酒楼听小史吹笛
作者：樊增祥
朝代：清
体裁：七言绝句

昨岁芳梅正满枝，小楼邀笛故迟迟。如今隔是花成雪，拚与萧郎尽意吹。
春夕置酒
作者：樊增祥
朝代：清
体裁：五言律诗

昨买梨花酿，因浮竹叶杯。闭门春欲半，倚槛月初来。屏烛含光暖，庭花满意开。欲为中夜散，已是晓钟催。
春宵吟·本意，即白石自制曲
作者：樊增祥
朝代：清
体裁：词

注禽经，勘竹谱。雁过一声声橹。东风紧、又小院飞梅，打窗如雨。揭红帘，月正午。柳外春星三五。流连物、有十样花笺，两般茶筥。嚼蕊吹花，尽道是、词林绣虎。洞箫宫禁，画舫江湖，写贵洛阳。十五江南女。解诵樊山，年少绮语。且今宵、画烛填词，明日传唱入内府。
春日同栗园桐侯郊外行散
作者：樊增祥
朝代：清
体裁：七言律诗

遥指农坛侧帽来，东皋春麦渐含胎。一番已过花朝雨，二客同寻石径苔。谢豹啼时山笋拆，纸鸢斜处野棠开。残碑蚀尽尚书墓，寂寞无人荐羽杯。
春日有怀月湖之游寄荫田汉上
作者：樊增祥
朝代：清
体裁：七言律诗

拾翠年年忆汉滨，祓兰天气百般新。帘垂曲槛交飞燕，船系朱藤不见人。开遍桃花春在水，吹凉楼笛雨如尘。盟鸥三十谁为主，输与郎官作客身。
春日自石板铺雨归
作者：樊增祥
朝代：清
体裁：七言律诗

塘泺微微交远风，即看烟树湿溟濛。人归野店清明后，路出春鸠细雨中。饮具自携山茗碧，肩舆多插亚枝红。草堂西角今宵梦，不减江湖着钓篷。
春明杂事诗十首·其一
作者：樊增祥
朝代：清
体裁：七言绝句

榜花初坼满堂欢，犹锁灵扉十二镮。青鸟已衔仙箓去，一时传写遍人间。
春明杂事诗十首·其七
作者：樊增祥
朝代：清
体裁：七言绝句

玉座前头列近臣，绿签名字御前陈。后边隐隐遮宫扇，知有垂帘女圣人。
春明杂事诗十首·其三
作者：樊增祥
朝代：清
体裁：七言绝句

御厨不托镂成花，殿上人人得拜嘉。写到江都弟三策，中官催赐雨前茶。
春明杂事诗十首·其九
作者：樊增祥
朝代：清
体裁：七言绝句

团司设饮好风光，关宴依稀似李唐。总为桥陵工未讫，教坊不敢奏伊凉。
春明杂事诗十首·其二
作者：樊增祥
朝代：清
体裁：七言绝句

集英门下缀行齐，内使传呼散御题。引向丹墀三跪起，两行分就殿东西。
春明杂事诗十首·其五
作者：樊增祥
朝代：清
体裁：七言绝句

赐衣擎出午门边，几费江淮月进钱。莫怪后生材地薄，宫罗都不似从前。
春明杂事诗十首·其八
作者：樊增祥
朝代：清
体裁：七言绝句

君恩特敕入槐厅，双鹊花前谢圣明。五色天书侵晓降，玉堂前辈与宣名。
春明杂事诗十首·其六
作者：樊增祥
朝代：清
体裁：七言绝句

朝天午夜入皇城，内里传筹未六更。见说两宫梳洗慢，玉阶鹄立候天明。
春明杂事诗十首·其十
作者：樊增祥
朝代：清
体裁：七言绝句

上学争持一卷书，相公催课又传呼。不知谁是凌云手，许带牟尼百八珠。
春明杂事诗十首·其四
作者：樊增祥
朝代：清
体裁：七言绝句

黄纸丝阑界画匀，舍人填出榜花新。书成五凤楼前挂，三百人皆赐出身。
昭君怨·戏讯西屏
作者：樊增祥
朝代：清
体裁：词

归看凤雏索乳。银鹿牙牙学语。不似白家蛮。似香山。东阁幽香已动。官马几时才鞚。不问老苏卿。问朝云。
是日竹筼复招同子珍昆季集落帆亭抵夜始散
作者：樊增祥
朝代：清
体裁：七言律诗

名园一角枕溪斜，文础雕栏本旧家。题石诗篇馀粉墨，入林襟袖带烟霞。轩窗绿净多临水，萝蔓清阴转胜花。倒尽芳樽起相送，门前列炬散栖鸦。
昼锦堂 咏并蒂榴花四首 其一
作者：樊增祥
朝代：清
体裁：词

鹤顶争摩，虬珠对转，彩崦交语窗纱。两两黄金钗股，紫玉丫叉。连波夫妻偕曳锦，小乔姊妹并簪花。烦清照，贺汝孪生，双璋对褓妍华。调和。婴姹了，欣葛鲍，合成两剂丹砂。又似朱衣对引，眼底生霞。品莲房里三姝近，并桃冠上一枝斜。同心处，赢得彩幡双立，莫畏封家。
昼锦堂·其三
作者：樊增祥
朝代：清
体裁：词

玉镜蛛灵，雕檐鹊喜，徙倚连理枝旁。小比肩人重见，叶对花当。留仙裙开分蛱蝶，锁云囊小绣鸳鸯。潇湘水，换了绛河，凌波试认英皇。兰当。清夏气，珠树底，薰风酝酿红芳。并坐珊瑚女子，似说昭阳。画屏侧畔红鹦对，玉钗头上紫鸾双。谁得似，除是同心薰箭，比目莲房。
昼锦堂·其二
作者：樊增祥
朝代：清
体裁：词

杏靥分霞，莲跗叠雪，比翼丹凤来过。剪破玉梅亭畔，一幅红罗。平分东西娘子位，莫争大小状元科。隋宫里，窈窕绛仙，芳名改唤双荷。怜他。珠蕾并，相思豆，休教错喂鹦哥。总把流霞劝我，对引红螺。似嫌一点胭脂小，动人春色直须多。宜男子，偷系镂金裙带，晕了梨涡。
昼锦堂·其四
作者：樊增祥
朝代：清
体裁：词

醋醋同名，鹣鹣同命，十八姨也相怜。九子金铃禁断，燕蹴莺穿。红笺招来十姊妹，绣檀雕作两神仙。分明似，月下茜裳，低鬟并倚朱栏。姗姗。来静院，花枝上，幽禽乐意相关。更祝瑶房结子，璧合珠联。艳歌须唱金重叠，赐名新拜玉连环。花中瑞，刚似两星添柳，叠炬颁莲。
昼锦堂·咏并蒂榴花四首
作者：樊增祥
朝代：清

鹤顶争摩，虬珠对转，彩崦交语窗纱。两两黄金钗股，紫玉丫叉。连波夫妻偕曳锦，小乔姊妹并簪花。烦清照，贺汝孪生，双璋对褓妍华。调和。婴姹了，欣葛鲍，合成两剂丹砂。又似朱衣对引，眼底生霞。品莲房里三姝近，并桃冠上一枝斜。同心处，赢得彩幡双立，莫畏封家。杏靥分霞，莲跗叠雪，比翼丹凤来过。剪破玉梅亭畔，一幅红罗。平分东西娘子位，莫争大小状元科。隋宫里，窈窕绛仙，芳名改唤双荷。怜他。珠蕾并，相思豆，休教错喂鹦哥。总把流霞劝我，对引红螺。似嫌一点胭脂小，动人春色直须多。宜男子，偷系镂金裙带，晕了梨涡。玉镜蛛灵，雕檐鹊喜，徙倚连理枝旁。小比肩人重见，叶对花当。留仙裙开分蛱蝶，锁云囊小绣鸳鸯。潇湘水，换了绛河，凌波试认英皇。兰当。清夏气，珠树底，薰风酝酿红芳。并坐珊瑚女子，似说昭阳。画屏侧畔红鹦对，玉钗头上紫鸾双。谁得似，除是同心薰箭，比目莲房。醋醋同名，鹣鹣同命，十八姨也相怜。九子金铃禁断，燕蹴莺穿。红笺招来十姊妹，绣檀雕作两神仙。分明似，月下茜裳，低鬟并倚朱栏。姗姗。来静院，花枝上，幽禽乐意相关。更祝瑶房结子，璧合珠联。艳歌须唱金重叠，赐名新拜玉连环。花中瑞，刚似两星添柳，叠炬颁莲。
昼锦堂·寄桑园
作者：樊增祥
朝代：清
体裁：词

挂屩枫天，吹箫月夜，几年轻负鸥盟。一水萝溪自绿，板阁深清。淡黄绫锦墩边柳，小红纱縠巷中灯。难忘是，春雨小楼，雕栏六曲深凭。而今。吟渭树，浑不见，河桥酒幔摇青。陇雁西来空寄，醉墨零星。草堂双入王家燕，玉鞭三听霸桥莺。相思意，惟是峡云关柳，两处愁生。
晚步堤上
作者：樊增祥
朝代：清
体裁：五言律诗

西风吹短鬓，筇笠镇萧閒。纤月依枫树，孤云貌白鹇。偶临秋水畔，时见钓人还。夙有濠梁兴，因之忆故关。
晚济滹沱
作者：樊增祥
朝代：清
体裁：古风

驱驱问官渡，息驾呼黄头。居人指河水，云是滹沱流。迤逦会津海，估客纷相投。连樯若丛绿，密密当驿楼。南人适北土，日与尘沙雠。眼明见流水，如鱼还故湫。所嫌浑浑色，不与山泉侔。明霞带远树，落日驱归牛。仆夫戒往路，去去不得休。税鞅及曛黑，何者为清浏。惟应今夕梦，乘月下沧洲。
暮抵江陵城扉阖矣书此贻冰涵望云
作者：樊增祥
朝代：清
体裁：七言律诗

故人期我过南衙，系缆江头噪暮鸦。一别穷秋飞木叶，所思今夕尚蒹葭。严城叠鼓频侵枕，小阁垂灯定有花。诘旦相逢齐拍手，百分莫厌酒杯赊。
更漏子 其一 效温飞卿
作者：樊增祥
朝代：清
体裁：词

涩莺吭，黏蝶翅。雨滴梧桐雕砌。挑菜女，踏青人。闭门愁一春。金丝柳。柔荑手。玉色凤州新酒。凭一酌，散千忧。当垆眉萼秋。
更漏子·其七
作者：樊增祥
朝代：清
体裁：词

雪衣迎，黄耳吠。月照枇杷门内。骑马去，少人行。金鱼巷口灯。杯在手。香在口。金雁一行催酒。霜滑马，月窥人。今宵翠被温。
更漏子·其三
作者：樊增祥
朝代：清
体裁：词

小梅疏，新柳短。试较頞黄深浅。薰笃蓐，掩流苏。海棠春睡图。桐花凤。梨花梦。绣被一春寒重。红烛泪，绿蕉心。不如侬恨深。
更漏子·其二
作者：樊增祥
朝代：清
体裁：词

绣帘低，香径湿。双燕似曾相识。堂下睇，社前来。雕梁画早梅。楼上女。黄昏雨。暗卜金钱无语。同燕去，不同归。小桃花乱飞。
更漏子·其五
作者：樊增祥
朝代：清
体裁：词

绮钱窗，棋子褥。天气乍凉还燠。焚甲馢，熨单衣。秋盆茉莉稀。香奁句，相思泪。桐叶上头题字。持画扇，扑流萤。愁看织女星。